title: Markku Kataja

text: Markku Kataja opiskeli fysiikkaa Turun yliopistossa ja valmistui sieltä maisteriksi. Hänen pro gradunsa käsitteli suuria yhtenäisteorioita. Katajan akateeminen ura käynnistyi varsinaisesti Jyväskylän yliopistossa vuonna 1984, kun professori Vesa Ruuskanen pestasi hänet jatko-opiskelijaksi työryhmäänsä. Ydinfysiikka oli pitkään merkittävin tutkimusala Jyväskylän yliopistossa, mutta sen rinnalle syntyi 1990-luvulla hiukkasfysiikan tutkimus. Professori Ruuskanen oli avannut Jyväskylässä uuden teoreettiseen fysiikkaan luettavan tutkimusalan, joka on suurienergiaisten raskaiden ionien törmäyksiin liittyvän fysiikan tutkimus. Ohjaajansa vaikutuksesta Kataja suuntautui itsekin aluksi hiukkasfysiikkaan ja raskaiden ionien törmäysten tutkimukseen. Hänen lisensiaattityönsä ja väitöskirjansa liittyivät toki näihin teemoihin, mutta niissä hahmottui jo hänen tuleva oma erikoisalansa hydrodynamiikka eli virtausopin tutkimus. Kataja oli valinnut hydrodynamiikan tutkimusalaksi professori Ruuskasen suosituksesta. Virtausopin tutkimusta tehtiin Jyväskylän yliopistossa 1980-luvulla tietokoneavusteisilla menetelmillä ja vuonna 1986 työtä helpotti se, että tietokonegrafiikka oli jo otettu käyttöön. Kuvia ei enää tarvinnut piirtää käsin. Katajasta kehittyi Jyväskylässä nopeasti taitava hydrodynaamisten mallien simulaatioiden koodien kirjoittaja. Katajan aloittama hydrodynamiikan tutkimus on jatkunut Jyväskylän yliopistossa myöhemminkin ja sitä ovat vuorollaan tehneet jo useat tohtoriopiskelijat.


title: Markku Kataja

text: Kataja valmistui Jyväskylän yliopistosta fysiikan alalta filosofian lisensiaatiksi vuonna 1986. Lisensiaattitutkimus (nimeltään "Viskositeetti ja faasitransitio suurienergisten raskasionitörmäysten yksiulotteisessa hydrodynaamisessa mallissa") käsitteli raskasionitörmäyksien virtausominaisuuksia, kuten viskositeettia. Lisensiaattityö kuuluu virtausopin alaan, mutta se käsittelee olennaisesti myös hiukkasfysiikkaa.


title: Markku Kataja

text: Tohtoriksi Kataja väitteli vuonna 1989 fysiikan alalta Jyväskylän yliopistossa. Hänen väitöskirjansa ("Hydrodynamics in high-energy nuclear collisions", ) liittyy hydrodynamiikan alaan. Väitöskirjan ohjasi professori Vesa Ruuskanen. Väitöstutkimuksessaan Kataja laajensi jo lisensiaattitutkielmassa aloittamaansa tutkimusaihetta eli raskaionitörmäyksien hydrodynamiikan tarkastelua hiukkasfysiikan kontekstissa. Kataja viimeisteli Jyväskylässä aloittamansa väitöstutkimuksen Massachusettsin Teknillisessä Korkeakoulussa (MIT). Väitöskirjaprojektin aikana hän laati neljä tieteellisiä artikkeleita yhteistyössä ohjaajansa (Ruuskanen), professori Keijo Kajantien sekä amerikkalaisen Larry McLerranin kanssa. Artikkelit ilmestyivät sarjajulkaisuna vuonna 1986.


title: Markku Kataja

text: Valmistumisen jälkeen Kataja on toiminut useissa tutkimus- ja opetusviroissa mm. Jyväskylän yliopistossa. Hänet nimitettiin huhtikuussa 2001 osa-aikaiseksi fysiikan professoriksi (teollisuusfysiikan professoriksi) viideksi vuodeksi (2001–2006) Jyväskylän yliopistoon erikoistumisalanaan virtausdynamiikka ja sen teolliset sovellukset. Kyseinen osa-aikainen professuuri oli yhteisprofessuuri Valtion Teknillisen tutkimuslaitoksen (VTT) kanssa. VTT:ssa Kataja työskenteli tutkimusprofessorin nimikkeellä. Professuurin alkaessa Kataja oli mukana professori Jussi Timosen johtamassa tutkimusryhmässä. Fysiikan laitos tutki professori Timosen johdolla huokoisia materiaaleja yhteistyössä Valmetin kanssa. Tutkimus on ollut osa Jyväskylän yliopiston harjoittamaa materiaalifysiikan tutkimusta.


title: Markku Kataja

text: Vakinaiseksi fysiikan professoriksi Jyväskylän yliopiston fysiikan laitokselle Kataja nimitettiin vuonna 2006. Hän aloitti toimessa huhtikuussa 2006. Professuurin alaksi määriteltiin virtausdynamiikka ja sen teolliset sovellukset. Uransa aikana professori Kataja on johtanut laajoja kansallisia tutkimusprojekteja. Niissä yhteistyökumppaneina on ollut mm. yrityksiä. Hän on lisäksi tehnyt tutkimusyhteistyötä useiden kotimaisten ja kansainvälisten tutkimuslaitosten kanssa.


title: Markku Kataja

text: Professorin toimensa ohella Kataja on toiminut erilaisissa hallinnollisissa tehtävissä tiedekunnassaan ja fysiikan laitoksella. Jyväskylän yliopiston matemaattis-luonnontieteellisen tiedekunnan dekaani Mikko Mönkkönen nimitti professori Katajan Jyväskylän yliopiston fysiikan laitoksen johtajaksi. Hänen toimikautensa laitoksen johtajana alkoi vuoden 2018 alussa. Toimikausi kestää vuoden 2021 loppuun saakka. Laitosjohtajan ominaisuudessa professori Kataja osallistuu myös matemaattis-luonnontieteellisen tiedekunnan hallintotyöhön tiedekuntaneuvostossa.


title: Markku Kataja

text: Fyysikkona Kataja on erikoistunut kokeellisen fysiikan tutkimukseen, vaikka hän aloittikin uransa aikanaan teoreettisen fysiikan parissa. Professori Katajan erikoisalaa ovat varsinkin paperinvalmistusteknologian virtausilmiöt. Hän on tutkinut oman erikoisalansa virtausfysiikan ohella erilaisia käytännön sovellutuksia ja tehnyt teollisuusfysiikan tutkimusta. Teollisuusfysiikan pääalat Jyväskylän fysiikan laitoksella ovat olleet pehmeän ja epäjärjestyneen aineen fysiikka, monifaasivirtaukset sekä erilaisten teollisten prosessien mallinnus.


title: Markku Kataja

text: Vuonna 2009 Kataja veti tutkimusryhmää, joka tutki ydinjätteen loppusijoituksen yhteydessä käytettävän bentoniittisaven ominaisuuksia. Tutkimuksessa sovellettiin fysiikan laitoksen tuolloin hankkimaa röntgennanotomografialaitteistoa. Nanotomografiaa voidaan aineentutkimuksen ohella hyödyntää solubiologian ja hyvinvointiteknologian alueella analysoitaessa mm. luun tai lääkeainekapseleiden rakennetta. Sen avulla voi tarkastella jopa yksittäisten solujen rakennetta. Ydinjätteen loppusijoitukseen liittyvässä hankkeessa bentoniittisavesta pyrittiin kehittämään ydinjätettä sisältävän kapselin ja peruskallion väliin eristävä kerros estämään radioaktiivisten aineiden kulkeutumista maaperään, jos kapseliin mahdollisesti tulee vuoto. Nanotomografiaa käytettiin apuna selvittämään bentoniittisaven rakenteen käyttäytymistä maaperän kosteuden muuttuessa. Professori Jussi Timosen mukaan nanotomografialaitteella voi tarkastella, miten materiaali paisuu, kun kosteus lisääntyy.


title: Markku Kataja

text: Virtausfysiikan tutkimuksessa Kataja on erikoistunut kokeelliseen tutkimukseen. Vuonna 2017 käynnissä olleissa tutkimushankkeissaan professori Kataja työryhmineen on tarkastellut esimerkiksi kompleksisten nesteiden virtausta putkistoissa käyttäen mittauksissa erilaisia virtausnopeuksia. Kompleksiset aineet (esim. bentoniittisavi ja erilaiset komposiitit) ovat rakenteeltaan heterogeenisiä. Tyypillisesti ne ovat nestemäisessä faasissa olevaa kiintoainetta, jonka käyttäytymistä esimerkiksi virtauksessa on hankala ennustaa.


title: Markku Kataja

text: Professori Kataja on tutkinut myös mikrofibrilloituneen selluloosan (, MFC) virtauskäyttäytymistä paperinvalmistusprosessissa. MFC-materiaaleja on 2000-luvulla tutkittu aktiivisesti, koska niitä voidaan käyttää erilaisten biopohjaisten materiaalien valmistukseen. Kataja työryhmineen on selvittänyt MFC:n ominaisuuksia virtauksen aikana. Mittauksessa kuidut asetettiin veteen ja sen jälkeen tutkittiin syntyneen seoksen virtausta suorassa putkessa. Tutkimuksessa käytettiin tähän tarkoitukseen kehitettyä uutta nopeusprofiileja soveltavaa reometristä mittausmenetelmää. Mittausmenetelmä perustuu siihen, että suorassa putkessa virtaavaa selluloosaa mitataan samanaikaisesti käyttäen kahta eri mittausmenetelmää: Dopplerin optista koherenssitomografiaa (, DOCT) ja ultraääninopeusprofilointia (, UVP). Dopplerin optinen koherenssitomografia (DOCT) on mittausmenetelmä, jolla on mahdollista mitata reaaliaikaisesti niin kutsuttujen suspensioiden virtauksen nopeusprofiili ohuista kapillaareista häiritsemättä virtauksen kulkua. Menetelmän erotuskyky on tarkka.


title: Markku Kataja

text: Sellukuidun mittausten tuloksista (DOCT ja UVP) laadittiin virtausnopeuden profiilimalli. Profiilimallissa on mittaustietoa sekä lähellä putken ulkoseinämää virranneesta materiaalista että syvemmällä lähempänä putken keskipistettä liikkuneesta aineksesta. Tutkimusryhmä selvitti mittausten avulla selluloosakuitukerrosten rajapintojen reologisia ominaisuuksia ja sitä, miten kuitujen rajapinta käyttäytyy virtauksen aikana.


title: Markku Kataja

text: "ResearcGate"-palvelun tietojen mukaan professori Kataja on julkaissut fysiikan alalta 75 tieteellistä artikkelia. Julkaisujen ohella Katajalla on nimissään myös kaksi paperinvalmistusteknologiaan liittyvää patenttia.


title: Markku Kataja

text: Professori Kataja on kirjoittanut joitakin teoksia virtausdynamiikan alalta.


title: Markku Kataja

text: Teoksia:


title: Jack Barsky

text: Jack Philip Barsky (alun perin Albrecht Dittrich, s. 13. marraskuuta 1949 Reichenbach, Ylä-Lausitz, Itä-Saksa) on saksalaisamerikkalainen kirjailija, IT-asiantuntija ja edellinen KGB:n agentti, joka vakoili Yhdysvalloissa vuosina 1978–1988. Hänen vakoilutoimintansa paljastettiin Kylmän sodan jälkeen; Barsky alkoi auttamaan Yhdysvaltojen vastavakoiluvirastoja, ja hän sai jäädä Yhdysvaltoihin. Barskyn autobiografia "Deep Undercover" julkaistiin vuonna 2017. Barsky puhuu usein hänen kokemuksistaan ja eksperttinä vakoilutoiminnassa. Barskylla on yhteensä neljä lasta.


title: Jack Barsky

text: Dittrich syntyi Itä-Saksassa pari viikkoa Saksan jakautumisen jälkeen ja eli lapsuutensa Jenassa Itä-Saksassa. Hänen opettajaisänsä oli tiukka marxismi-leninismin kannattaja. Hänellä oli myös häntä kolme vuotta nuorempi veli Günther. Dittrich meni 14-vuotiaana sisäoppilaitokseen. Pian vanhemmat erosivat. Hän hankki tutkinnon kemiassa Jenan yliopistossa.


title: Jack Barsky

text: Vuonna 1969 Dittrich oli seniori Jenan Yliopistossa, kun häntä lähestyi joku Itä-Saksan salaisesta poliisista, kuka kysyi häneltä, jos hän olisi kiinnostunut työpaikasta Carl Zeiss AG:ssa. Hänelle ehdotettiin oikeasti työpaikkaa Stasissa. Opiskellessa tohtoriksi kemiassa ja toimiessa apuopettajana, hänet lähetettiin Itä-Berliiniin moneksi viikoksi KGB-koulutukseen. Hänelle kerrottiin, että Neuvostoliitto käyttää vain vapaaehtoisia vakoojia, joten hänellä oli vaihtoehto torjua heidän työehdotuksensa. Barskylla oli päivä aikaa päättää.Häntä kiehtoi mahdollisuus; hän päätti hyväksyä ehdotuksen.


title: Jack Barsky

text: Helmikuussa 1973 Dittrich ilmoitti läheisillensä, että hänestä tulee diplomaatti, hän lähtee yliopistosta ja että hän muuttaa Itä-Berliinin. KGB opetti hänelle Morsen aakkoset, kryptografiaa, tapoja välttää valvontaa ja myös Englannin kieltä. Hänet lähetettiin Moskovaan vuonna 1975, missä hänen Englannin kielensä arvioi amerikkalainen nainen, kuka oli naimisissa neuvostoliittolaisen kanssa. Hän "kärsi" kaksi lisävuotta KGB-koulutusta.


title: Jack Barsky

text: Vuonna 1978 Dittrich lähetettiin Yhdysvaltoihin vakoojaksi. Hänen alias [Jack Barsky] oli otettu lapselta, kuka oli kuollut vuonna 1955 10-vuotiaana. KGB oli löytänyt nimen Juutalaiselta hautausmaalta Marylandissa. Hänen uudelle identieetille annettiin taustatarina: hänen äitinsä oli saksalainen, selittääkseen hänen aksenttinsa lausuessaan joitain sanoja. Hän kertoi perheellensä, että hän tulee suorittamaan tehtäviä Baikonour Cosmodromessa. Hän kirjoitti monta tusinaa kirjettä perheelleen etukäteen, jotta ne voitaisiin lähettää säännöllisesti Baikonurista heille.


title: Jack Barsky

text: Dittrich saapui Chicagoon lokakuun 8. päivänä vuonna 1978, lentäen Mexicon kautta käyttäen väärennettyä Kanadalaista passia, jossa oli nimi William Dyson. KGB varusti Dittrichin Barskyn syntymätodistuksella ja kuudella tuhannella dollarilla. Hänen tehtävänsä oli saada Yhdysvaltalainen passi, sijoittaa itsensä Amerikkalaiseen yhdyskuntaan, luoda kontakteja ulkopolitiikassa ja päästä lähelle Zbigniew Brzezinskia.


title: Jack Barsky

text: Dittrich vuokrasi asunnon New Yorkissa ja eli käyttäen Jack Barskyn identiteetiä. Hänelle annettujen ohjeiden mukaan: hänen pitää käyttää hänelle annettua syntymätodistusta ja hankkia sen avulla passi, mutta byrokratia osoittautui vaikeammaksi kuin KGB arveli. Hän perusti hänen identiteetin hankkimalla kortin Natural History Museumiin, kirjastokortin, ajokortin ja viimeiseksi henkilökortin. Hän toimi pyörälähettinä ja osallistui Barauch Collageen, opiskellen tietokoneohjelmointia.


title: Jack Barsky

text: Barskyn mielestä hänen ensimmäiset tehtävät olivat vaikeita suorittaa, koska hänen kouluttajansa eivät oikeasti ymmärtäneet amerikkalaisia. Barskyn piti soluttautua poliittisiin seuroihin ja päästä lähelle Brzezinksiä, mutta hänelle ei annettu suoria ohjeita, miten näin tehdään. Hän myös oppi, että vaikka hänen englannin kieli oli erinomainen, hän oli kuitenkin tunkeileva ja argumentoiva ihmisten seurassa toisin sanoen (Barskyn mukaan) "olin vielä kulttuurisesti saksalainen". Hän yllättyi, kun hänen kyllästynyt kaveri kertoi hänelle tästä. Hän tajusi, että hän oli liian Itä-Saksalainen sopiakseen joukkoon.


title: Jack Barsky

text: Barsky sai viikottain salattuja radioviestejä Neuvostoliitolaisilta; hän käytti tunteja salauksen poistamiseen viesteistä. Kuvat ja asiakirjat lähetettiin KGB:lle käyttämällä kylmiä kätköjä ympärillä New Yorkkia. Barskyn työtehtäviin kuuluivat mm. Neuvostoliittolaisen jäljittäminen Kaliforniassa, KGB:n vakoojan jäljittäminen Kanadassa ja jopa arvion kirjoittaminen Yhdysvaltalaisten tulkinnasta Afganistanin sodasta.


title: Jack Barsky

text: Joka toinen vuosi Barsky meni takaisin Itä-Saksaan kolmeksi viikoksi lomalle, palaten Yhdysvaltoihin käyttäen aina värennettyä passia. Barskyn ensimmäisellä matkalla takaisin Itä-Saksaan vuonna 1980, hänen annettiin mennä naimisiin hänen tyttöystävän kanssa. KGB salli Barskyn avioliiton, koska he uskoivat, että jos vakooja on naimisissa ja hänellä on puoliso kotona hän todennäköisemmin ei livahda olessa Yhdysvalloissa.


title: Jack Barsky

text: Vuonna 1984 hän aloitti työnsä MetLifessa antaen ohjelmakoodia venäläisille, joka auttoi heitä pysymään samalla tasolla länsimaiden kanssa.


title: Jack Barsky

text: Hän meni uudestaan naimisiin Yhdysvalloissa vuonna 1986, antaakseen laittomalle maahanmuutajalle kansallisuuden. Hänen uusi vaimo oli Guyanasta. Hän meni puolisonsa kanssa naimisiin palveluksena, mutta kun hänen vaimosta tuli raskas: he yrittivät saada avioliiton onnistumaan. Barsky eli kauan kaksoiselämää, sillä hänelle oli kaksi perhettä; toinen Yhdysvalloissa, toinen Itä-Saksassa. Kumpikaan hänen perheistään ei missään vaiheessa tiennyt toisestaan. Myöhemmin hän paljasti, että hän eroitti mielessä hänen kaksi eri identiteettiä. Hän kertoi "Der Spiegel"ille vuonna 2015: (suom.) "Minä erotin ne kaksi hyvin [viittaa perheisiin]. Barsky ei liittynyt Dittrichiin ja Dittrich ei liittynyt Barskyyn".


title: Jack Barsky

text: Joulukuussa 1988 kun Barsky eli Queensissa, kun KGB ilmeisesti luuli, että hänen vakoilutoimintansa oli paljastunut Yhdysvaltojen viranomaisille; meneässä töihin hänelle ilmoitettiin tästä punaisella maali roiskahduksella metroalustalla. Punainen maali oli aiemmin määritelty signaali isoimmasta hätätilanteesta – sen piti käskeä hänet ilmoittautumaan heti Neuvostoliiton lähetystöön Kanadassa, jotta hänet voidaan palauttaa Itä-Saksaan. Huolissaan tuesta hänen tyttärelleen hän päätti, että hän ei voi lähteä. Hän laiminlöi hänelle annettut käskyt monen kuukauden ajan, kunnes KGB:n agentti tapasi hänet metrossa ja kertoi hänelle, että hänen pitää seurata käskyjä, ellei hän halua kuolla. Ettei hänen tarvitsenut lähteä, hän virheellisesti kertoi KGB:lle, että hän oli saanut HIV HI-viruksen ja että hänen pitää jäädä Yhdysvaltoihin hoidon takia, luottaen siihen, että KGB pelkäsi HI-viruksen tuloa Neuvostoliittoon. Hän ilmoitti komentajilleen, että hän ei karkaa. Barskyn tilanteessa hänen valheet joko hyväksyttiin tai eivät pystyneet poistaa häntä Yhdysvalloista; hänen valheet uskottiin.


title: Jack Barsky

text: Samaan aikaan KGB kuulemma kertoi hänen vaimolle (Itä-Saksassa), että hän oli kuollut. Tämä vaimo tiesi, että Dittrich oli vakooja. Tämän jälkeen hänen vaimonsa ilmoitti hänen olevan hukassa ja hankki avioeron. Hänen äitinsä oikeasti uskoi, että hän oli kadoksissa Neuvostoliitossa. Vuosien ajan hänen äitisä etsi häntä ottaen yhteyttä saksalaisiin lähetystöihin Moskovassa ja jopa kirjoittamalla Neuvostoliiton päällikölle Mikhail Gorbaceville. Vuonna 1996 tutkijat, ketkä toimivat saksalaisen ulkoministeriön kanssa, päättelivät, että Barskyn kertoma tarina oli valhe. Projekti Baiknourissa, mistä hän Dittrich kertoi tarinassaan, päättyi vuonna 1978. Barskyn äidille diagnosoitiin Parkinssonin tauti; hän kuoli tietämättä totuutta hänen pojastaan. Barsky näki äitinsä viimeisen kerran vuonna 1986.


title: Jack Barsky

text: Vuonna 1989 Berliinin seinä murrettiin, ja Neuvostoliitto romahti kaksi vuotta myöhemmin. Vuonna 1992 KGB:n petturi nimeltä Vasili Mitrokhin antoi tietoa MI6:lle Neuvostoliiton vakoilutoiminnasta ympäri maailmaa, mukaan ottaen Barskyn vakoilu tehtävät Yhdysvalloissa.


title: Jack Barsky

text: FBI paikansi Barskyn vuonna 1994 ja tarkkaili häntä kolme vuotta, salakuunnellen hänen taloa ja jopa ostaen Barskyn viereisen talon Pennsylvaniassa. FBI-agentti muutti kyseiseen taloon ja valvoi Barskyn jokaista liikettä, että hän voisi päätellä, jos Barsky oli vielä aktiivinen vakooja. FBI otti yhteyden oikeab Jack Barskyn isovanhemmille; he saivat tietää, että heidän kuolleen lapsenlapsen identiteetti oli varastettu. Vaikka oikean Barskyn isovanhemmat olivat järkyttyneitä, he sopivat, että he eivät paljasta tietoa Jackin identiteettivarkaudesta.


title: Jack Barsky

text: FBI:n tekemä tutkimus kiihtyi nopeasti vuonna 1997, kun Barskyn ja hänen vaimonsa kanssa syntyneessä riidassa Barsky myönsi, että hän on vakooja; FBI sai tämän nauhalle. Pian kyseisen riidan jälkeen, Barskyn pidätti poliisi, kun hän oli matkalla kotiin töistä; hänet laitettiin FBI:n hallussapitoon. Kesken kuulustelun, Barsky myönsi nopeasti hänen oikean identiteetin; hänen vakoilunsa loppui vuonna 1988. Hän jakoi hänen tietonsa KGB:n koulutuksesta ja Venäläisten "nukkuva agentti"-nimisestä toimintatavasta. FBI päätyi päätökseen, että hän ei ole enää aktiivinen vakooja ja että hän on arvokas lähde tiedolle vakoilutavoista. Hän ei ikinä saanut syytteitä hänen vakoilustaan.


title: Jack Barsky

text: Barskyn vakoilun paljastamisen jälkeen, hän paljasti itse hänen perheilleen sen Saksassa että Yhdysvalloissa. Hän auttoi FBI:tä ja NSA:ta, ja vuonna 2014 hänestä tuli Yhdysvaltojen kansalainen. Barsky jatkoi hänen työtään IT-alalla, ja hän oli tietohallintajohtaja energia koneistolle. Vuonna 2011 hän liittyi New Yorkin itsenäisiin ylläpitäjiin ohjelmistopäällikkönä. Hän ei kertonut hänen työantajalle hänen menneisyydestään; hän sai työn, ja sai potkut vuonna 2015, kun hän kertoi hänen tarinansa ""60 Minutes""-nimiselle media-alustalle.


title: Jack Barsky

text: Barsky julkaisi kirjan vuonna 2017 hänen kokemuksistaan, "Deep Undercover: My Secret Life and Tangled Allegiances as a KGB Spy in America.


title: Jack Barsky

text: Barsky on esiintynyt CNN:llä experttinä agenttitoiminnassa, kommentoiden Venäjän häirinnässä Yhdysvaltojen vaaleissa vuonna 2016, ja lähettilään Sergey Kislyakin keskustelusta Donald Trumpin liittolaisten kanssa.


title: Jack Barsky

text: Barsky on ollut naimisissa yhteensä kolme kertaa. Ensimmäisellä keralla, Albrech Dittrichinä, hän meni naimisiin Gerlinden kanssa, kenen kanssa hän hankki lapsen, Matthias Dittrichin, kuka syntyi vuonna 1981. Kun hän eli Jack Barskyna, hän meni naimisiin maahanmuuttajan kanssa, kuka tuli Guyanasta; hänestä tuli raskas vuonna 1986. He saivat tyttären, Chelsean, kuka syntyi vuonna 1987, minkä jälkeen he saivat Jessien. Matthias, kuka oli apteekkari, tuli Yhdysvaltoihin vuonna 2005 vierailemaan. Kun hänen tyttärensä oli 27, hän matkusti Saksaan, että hän voisi tavata hänen velipuolensa. Hänestä tuli kristitty, kun hän tapasi hänen kolmannen vaimonsa, Shawnan. Shawna oli hurskas kristitty Jamaikalta. Monien vuosien ajan, hän luuli, että Barskyn kertoma tarina hänen vakoilustaan oli pelkkää fantasiaa.


title: Jack Barsky

text: Barsky eli Schanghticokessa, New Yorkissa vuoteen 2016 asti. Nykyisin hän asustaa lähellä Atlantaa, Georgiassa, Shawnan ja hänen tyttärensä kanssa, kuka on Trinity ja syntyi vuonna 2010. Kyseisestä FBI agentista, kuka eli Barskyn vieressä olevassa talossa, ja kuulusteli Barskya hänen pidättämisensä jälkeen, tuli kuulemma Trinityn läheinen ystävä ja hänen kummisetä.


title: Eyþór Guðjónsson

text: Eyþór Guðjónsson (s. 5. helmikuuta 1968) on islantilainen näyttelijä. Hän on 1,91 metriä pitkä.


title: Harald Heide Steen

text: Harald Heide Steen (11. marraskuuta 1911 – 4. tammikuuta 1980) oli norjalainen elokuvanäyttelijä. Hän esiintyi 32 elokuvassa vuosina 1933–1977.


title: Avaskulaarinen nekroosi

text: Avaskulaarinen nekroosi (AVN), jota kutsutaan myös osteonekroosiksi tai luun infarktiksi, on kuolio luun kudoksessa, joka johtuu verenkierron häiriöstä. Aluksi se voi olla täysin oireeton, muttavähitellen nivelkivut yleensä kehittyvät ja se saattaa rajoittaa liikuntakykyä. Komplikaationa voi olla luun romahdus lähellä nivelen pintaa.


title: Avaskulaarinen nekroosi

text: Riskitekijät ovat luunmurtumat, nivelten sijoiltaan meno, alkoholismi ja pitkäaikainen steroidien käyttö. Tila voi esiintyä myös ilman mitään selkeää syytä. Yleisin osteonekroosille altistuva luu on reisiluu. Muut suhteellisen tavalliset paikat kuolion esiintyvyydelle ovat ylempi käsivarsi, polvi, olkapää ja nilkka. Diagnoosi tehdään tyypillisesti lääketieteen kuvantamismenetelmän kuten röntgenin, tietokonetomografian tai magneettikuvauksen avulla. Biopsiaa käytetään harvoin todentamisessa.


title: Avaskulaarinen nekroosi

text: Hoitona voidaan käyttää lääkehoitoa, kävelyn välttämistä jalalla jossa on todettu osteonekroosi, venyttely ja leikkaus. Useimmissa tapauksissa leikkausta lopulta vaaditaan. Leikkaus voi olla joko luuytimen paineen alentaminen, osteotomia, luunsiirto tai nivelen paikoilleen asettaminen. Yhdysvalloissa todetaan noin 15 000 osteonekroosi tapausta vuodessa. Eniten sitä tavataan 30-50 vuotiailla. Osteonekroosia todetaan enemmän miehillä kuin naisilla.


title: Avaskulaarinen nekroosi

text: Monissa tapauksissa kipu ja epämukavuus alkavat esiintyä yhdessä, ja nämä vaivat vain kasvavat ajan myötä. Vaikka kuolio voi syntyä mihin tahansa luuhun, niin noin puolissa tapauksissa vaurioita on syntynyt useaan kohtaan. Avaskulaarinen nekroosi vaikuttaa ensisijaisesti olkapäiden, polvien ja lonkkien nivelissä. Tavallisimmat kohdat ovat reisiluun pää, kaulan talus luu ja rannekanavan luu.


title: Avaskulaarinen nekroosi

text: Osteonekroosia esiintyy yleisimmin pitkien luiden päissä, kuten reisiluussa (luu ulottuu polven nivelestä lonkkaniveleen). Muita yleisiä paikkoja ovat olkaluu, polvet, hartiat, nilkat ja leuka.


title: Avaskulaarinen nekroosi

text: Tärkeimmät riskitekijät ovat luunmurtuma, nivelten sijoiltaan meno, alkoholismi, ja pitkäaikainen steroidi annosten käyttö. Muita riskitekijöitä ovat sädehoito, kemoterapia ja elinsiirrot. Osteonekroosiin on yhdistetty myös syöpä, lupus, sirppisoluanemia, HIV-infektio, Gaucherin tauti ja Caisson tauti. Tila voi esiintyä myös ilman selvää syytä.


title: Avaskulaarinen nekroosi

text: Pitkäaikainen, toistuva altistuminen korkealle paineelle (kuten sukeltajan ammatti) on yhdistetty avaskulaariseen osteonekroosiin, vaikka yhteyttä ei ole riittävästi tutkittu.


title: Avaskulaarinen nekroosi

text: Hematopoieettiset solut ovat herkkiä alhaiselle hapelle ja ne kuolevat ensimmäisenä sen jälkeen, kun verenkierto vähenee tai keskeytyy, yleensä 12 tunnin kuluessa. Kokeellinen näyttö viittaa siihen, että luusolut (osteosyytit, osteoklastit, osteoblastit jne.) kuolevat 12-48 tunnin sisällä, ja että luuytimen rasvasolut kuolevat 5 päivän sisällä.


title: Avaskulaarinen nekroosi

text: Alkuvaiheessa luuston gammakuvaus ja MRI ovat ensisijaisia diagnoosin todentamisessa.


title: Avaskulaarinen nekroosi

text: Ensimmäiset röntgenkuvat osteonekroosista vaikuttavat tavallisesti normaaleilta. Myöhemmin kuvassa näkyy enemmän läpinäkymättömyyttä, koska lähellä oleva elävä luu tulee resorboituneeksi ja toissijaisesti reagoi lisääntyneenä verekkyytenä. Nekroottinen luu itsessään ei näy lisääntyneenä sameutena röntgenkuvassa, sillä kuollut luu ei läpikäy luun reseptiota, jota elävät osteoklastit, eli luun syöjäsolut, suorittavat.


title: Voitto Kantokorpi

text: Voitto Harras Johannes Kantokorpi (vuoteen 1936 "Grönmark", s. 1935 Helsinki) on suomalainen kuvanveistäjä ja taidemaalari. Hän käyttää veistoksissaan usein löytämiään valmisesineitä.


title: Voitto Kantokorpi

text: Kantokorpi asui lapsena Ruotsissa ja Tanskassa. Hän opiskeli vuosina 1951–1954 Helsingin Taideteollisessa oppilaitoksessa ja sitten Suomen Taideakatemian koulussa.


title: Voitto Kantokorpi

text: Alavudella 1960-luvun alusta asunut Kantokorpi on ollut Pohjalaisen Taiteilijaliiton ja Seinäjoen Taiteilijaseuran jäsen. Hän on ollut mukana myös Suomen Kuvanveistäjäliiton, Suomen mitalitaiteen killan ja Kuvataiteilijaseniorien toiminnassa. 1970-luvun puolestavälistä lähtien hän oli Suomen Kuvataidejärjestöjen Liiton hallituksen, Suomen Taiteilijaseuran edustajiston ja Taide-lehden toimitusneuvoston jäsenenä. Hän on pitänyt toistakymmentä yksityisnäyttelyä eri puolilla Etelä-Pohjanmaata ja neljä Helsingissä, muun muassa Galleria Ortonissa helmikuussa 2015.


title: Voitto Kantokorpi

text: Kantokorvelle myönnettiin vuonna 1998 valtion taiteilijaeläke.


title: Voitto Kantokorpi

text: Voitto Kantokorven puoliso on kuvataiteilija ja kuvataideopettaja Janne (Kaarina) Kantokorpi (s. 1935). Heidän lapsiaan ovat kuvataiteilija Hanna Kantokorpi ja taidekriitikko Otso Kantokorpi (k. 2018).


title: Carrot

text: Carrot Palvelut Oy on suomalainen henkilöstöpalveluyritys, jonka tarjoamia palveluita ovat henkilöstöpalvelut (kuten henkilöstövuokraus ja suorarekrytointi) sekä ulkoistamispalvelut.


title: Carrot

text: Carrot Palveluiden kotipaikka on Helsinki ja sillä on toimipisteitä yhdeksällä paikkakunnalla Suomessa.


title: Carrot

text: Carrotin toimitusjohtajana on Jouni Arolainen ja hallituksen puheenjohtajana on Minna Telanne.


title: Carrot

text: Pörssilistattu Panostaja ilmoitti huhtikuussa 2018 ostavansa Carrotin. Panostaja Oyj perusti Carrot Palvelut Group Oy:n.


title: Lee Chong-hyun

text: Lee Chong-hyun (s. 11. heinäkuuta 1996 Soul, Etelä-Korea) on eteläkorealainen jääkiekkoilija, joka pelaa kotimaassaan Yonsei Universityn yliopistojoukkueessa. Hän on pelipaikaltaan oikea laitahyökkääjä ja laukoo oikealta.


title: Lee Chong-hyun

text: Chong-hyun siirtyi jo varhain juniorina Suomeen. Hän pelasi kaudella 2011–2012 Tapparan B-, B2- ja C-nuorissa sekä Ruoveden Seurakunnan Atleettien B2-nuorissa. Chong-hyun voitti Tapparassa kauden päätteeksi C-nuorten SM-hopeaa. Kaudeksi 2012–2013 hän palasi kotimaahansa ja siirtyi Sun Duck High Schoolin joukkueeseen.


title: Lee Chong-hyun

text: KHL:n laajennusjoukkue Admiral Vladivostok varasi Chong-hyunin 64. pelaajana . Hänestä tuli kaikkien aikojen ensimmäinen ja toistaiseksi ainoa KHL:ään varattu eteläkorealaispelaaja. Kaudella 2014–2015 Chong-hyun toimi Sun Duck High'n kapteenina. Kesken kauden hän siirtyi kuitenkin Yhdysvaltoihin NAHL-junioriliigan Coulee Region Chilliin. Samalla kaudella Chong-hyun jatkoi sieltä edelleen NA3HL-junioriliigan La Crosse Freezeen.


title: Lee Chong-hyun

text: Kaudeksi 2015–2016 Chong-hyun siirtyi Kanadaan PIJHL-junioriliigan Port Moody Panthersiin. Hän voitti joukkueen sisäisen piste- ja maalipörssin tehoilla 15+13=28, vaikka Chong-hyun siirtyikin kesken kauden, tammikuussa 2016 BCHL-junioriliigan Prince George Spruce Kingsiin. Hän pelasi siellä kokonaan kauden 2016–2017.


title: Lee Chong-hyun

text: Chong-hyun palasi kaudeksi 2017–2018 kotimaahansa ja siirtyi Yonsei Universityn yliopistojoukkueeseen.


title: Lee Chong-hyun

text: Chong-hyun edusti Etelä-Koreaa MM-kilpailuissa vuonna 2018, jotka olivat joukkueen kaikkien aikojen ensimmäiset pääsarjatasolla. Etelä-Korean turnaus päättyi kuitenkin putoamiseen IA-divisioonaan. Hän pelasi myös IA-divisioonan MM-kilpailuissa vuonna 2017, jolloin Chong-hyun voitti hopeaa. Hän pelasi myös Aasian talvikisoissa vuonna 2017, jolloin Chong-hyun voitti hopeaa.


title: Lee Chong-hyun

text: Chong-hyun pelasi myös alle 20-vuotiaiden IIA-divisioonan MM-kilpailuissa vuosina 2015 ja 2016, joista ensimmäinen turnaus päättyi pronssiin. Jälkimmäisessä turnauksessa hän oli Etelä-Korean paras syöttäjä kuudella syöttöpisteellään. Chong-hyun pelasi myös alle 18-vuotiaiden IB-divisioonan MM-kilpailuissa vuonna 2013 sekä IIA-divisioonan MM-kilpailuissa vuonna 2014, jolloin hän toimi Etelä-Korean varakapteenina ja voitti hopeaa. Chong-hyun voitti tehoilla 4+7=11 koko turnauksen pistepörssin sekä hän jakoi syöttöpörssin voiton Liettuan Deivid Cetvertakin ja Alankomaiden Max Hermensin kanssa.


title: Elg

text: Elg on sukunimi, joka on muun muassa seuraavilla suomalaisilla henkilöillä:


title: Poika ja meri

text: Poika ja meri on kuvanveistäjä Simo Heleniuksen tekemä pronssipatsas. Se sijaitsee As. Oy Auranrannan sisäpihalla Turussa osoitteessa Linnankatu 34. Patsas julkistettiin vuonna 2005.


title: Poika ja meri

text: Teoksessa poika istuu kivellä, jonka edessä on kaarnavene. Pojan leikit ovat vaihtumassa miehen unelmiin ja kaarnavene alkaa jäädä taka-alalle. Heleniuksen lähtökohtana teokselle oli mereen laskeva Aurajoki ja merellinen Turku.


title: Hyljekäsi

text: Hyljekäsi (myös: hyljesormi, traanimyrkytys) on suolaisen veden hylkeiden sukuisten eläinten käsittelystä ilman suojakäsineitä tarttuva kivulias infektiotauti, joka paranee hitaasti ja saattaa jättää pysyviä vaurioita.


title: Hyljekäsi

text: Infektion syynä on luultavasti mykoplasma.


title: Rassemblement démocratique africain

text: Rassemblement démocratique africain oli Ranskan afrikkalaisissa siirtomaissa 1940-ja 1950-luvuilla toiminut poliittinen järjestö.


title: Rassemblement démocratique africain

text: Félix Houphouët-Boignyn ja Ahmed Sékou Tourén johtama järjestö perustettiin Bamakossa vuonna 1946. Sen jäsenjärjestöjä olivat Union des populations du Cameroun Kamerunissa, Parti démocratique de la Côte d’Ivoire Norsunluurannikolla, Parti progressiste congolais Kongossa, Parti progressiste nigérien Nigerissä, Union démocratique sénégalais Senegalissa, Union soudanaise Ranskan Sudanissa, Parti progressiste tchadien Tšadissa sekä Dahomeyn, Guinean ja Ylä-Voltan osastot. RDA oli radikaali imperialismin vastainen yhteenliittymä, jonka perustaminen merkitsi siirtymistä hajanaisista heimopuolueista monietnisiin poliittisiin järjestöihin. Sen toiminta edisti pakkotyön ja ”alkuasukaslainsäädännön” lakkauttamista. RDA:lla oli aluksi läheiset suhteet Ranskan kommunistiseen puolueeseen.


title: Rassemblement démocratique africain

text: Ranskan siirtomaaviranomaiset pyrkivät heikentämään RDA:ta erottamalla ja vangitsemalla sen kannattajia ja luomalla kilpailevia puolueita. He onnistuivat saamaan puolelleen Houphouët-Boignyn, joka katkaisi yhteydet kommunisteihin ja kannatti federalismin sijaan siirtomaiden erillistä kehitystä. Reformistisen enemmistön rinnalla järjestössä säilyi myös vallankumouksellinen siipi. 1950-luvun lopussa poliittisen toiminnan painopiste siirtyi yksittäisiin siirtomaihin ja RDA käytännössä lopetti toimintansa.


title: Tupsalejäkälä

text: Tupsalejäkälä ("Lobaria amplissima") on keuhkojäkälien sukuun kuuluva jäkälä. Se on yläpinnalta kuivana harmaa, kosteana vihreä. Tupsalejäkälän halkaisija voi olla jopa 30 senttimetriä. Se kasvaa vanhoilla sammalpeitteisillä puilla, mutta myös kivialustoilla. Suomessa sitä on tavattu vain tunturikallioden raoissa.


title: Tunturikeuhkojäkälä

text: Tunturikeuhkojäkälä ("Lobaria linita") on keuhkojäkälien sukuun kuuluva jäkälä. Sen yläpinta on ruskea, kiiltävä ja kuoppainen. Alapinta on ruskea ja nukkakarvainen. Kasvaa sammalikolissa tunturikankailla ja tunturikoivikoissa. Suomessa tavattu harvinaisena Lapin tuntureilla.


title: Parti progressiste soudanais

text: Parti progressiste soudanais oli poliittinen puolue Ranskan Sudanissa vuosina 1946–1958.


title: Parti progressiste soudanais

text: Fily Dabo Sissokon kannattajien perustama PPS oli ranskalaismielinen konservatiivinen puolue, joka edusti siirtomaaviranomaisten ja perinteisten ryhmien näkökantoja. Vuoden 1956 vaaleissa se menetti asemansa Union soudanaise – Rassemblement démocratique africain -puolueelle. Vuonna 1958 PPS otti nimen Parti du régroupement soudanais. Samana vuonna Sissoko liittyi US–RDA:han ja puolue lopetti toimintansa.


title: Capannori

text: Capannori on kunta Italiassa Toscanan alueella. Se sijaitsee Luccan maakunnassa.


title: Capannori

text: Capannori sijaitsee Piana di Lucca -nimisellä tasangolla Toscanan luoteisosassa noin 25 kilometriä Välimeren rannikolta sisämaahan. Pohjoisessa sen alue rajoittuu Altopiano delle Pizzornen ylänköön ja etelässä puolestaan Monte Pisanon ylänköön.


title: Capannori

text: Capannori on monikeskuksinen maalaiskunta. Sen osa-alueet ovat Badia di Cantignano, Camigliano Santa Gemma Galgani, Carraia, Castelvecchio di Còmpito, Colle di Cómpito, Colognora di Cómpito, Coselli, Gragnano, Guamo, Làmmari, Lappato, Lunata (Villa Banchierin sijaintipaikka), Marlia, Massa Macinaia, Matraia, Pagànico, Parezzana, Petrognano, Pieve di Cómpito, Pieve San Paolo, Ruota, San Colombano, San Gennaro, San Ginese di Cómpito, San Giusto di Cómpito, San Leonardo in Treponzio, San Martino in Colle, San Pietro a Marcigliano, Santa Margherita, Sant'Andrea di Cómpito, Sant'Andrea in Caprile, Segromigno in Monte, Segromigno in Piano, Tassignano, Tofori, Toringo, Valgiano, Verciano, Vorno ja Zone. Väestömäärältään suurin on noin viiden tuhannen asukkaan Marlia kunnan pohjoisosassa.


title: Capannori

text: Luccan kaupunki sijaitsee Capannorin länsipuolella.


title: Capannori

text: Capannorin rautatieasema on Tassignano-Capannori (Stazione di Tassignano-Capannori). Se sijaitsee rataosuudella Viareggio–Firenze. Capannorin halki kulkee Autostrada A11 (Firenze–Mare; moottoritie, joka vie Firenzestä Välimeren rannalle). Capannorin liittymä sijaitsee 57 kilometriä Firenzestä länteen ja 24 kilometriä Pisasta itään.


title: Capannori

text: Capannorin alueelta Frizzone-nimisestä paikasta löydettiin vuonna 2004 noin kolmen sadan metrin osuus etruskien muinaisesta kulkuväylästä nimeltään Via etrusca del ferro. Väylä yhdisti Tyrrhenanmeren rannalla sijaitsevan Pisan Adrianmeren rannalla sijaitsevaan Spinaan. Se kulki Gonfientin (Prato) ja Kainuan (Marzabotto) kautta.


title: Capannori

text: Capannorin kunnan alueella sijaitsevien kylien historia on pitkä, joten historiallisia kerrostumia on runsaanlaisesti, kuten kaikkialla Italiassa. Eräitä villoja ja kirkkoja (suluissa kylän nimi, jossa kohde sijaitsee):


title: Pyöräsaari

text: Pyöräsaari on huvilasaari Espoon itäsaaristossa. Se sijaitsee runsaat kaksi kilometriä Matinkylän Nuottaniemen venesatamasta kaakkoon. Espoon virallisessa kaupunginosajaossa Pyöräsaari kuuluu Matinkylään; saaren ja Matinkylän manneralueen välinen etäisyys on parisen kilometriä.


title: Pyöräsaari

text: Pyöräsaaren itä- ja lounaisosassa on jonkin verran huvila-asutusta. Saaren länsi- ja keskiosa on Uudenmaan välisaaristolle tavanomaista havumetsikköä, joka kohoaa korkeimmillaan noin kymmenen metriä merenpinnan yläpuolelle. Paljasta kalliorantaa on luoteessa ja etelässä.


title: Pyöräsaari

text: Pyöräsaaren naapurisaaria ovat Pukkisaari pohjoisessa ja Långholmen kaakossa. Miessaari sijaitsee idässä, saaria erottaa noin sadan metrin levyinen salmi. Saarten välissä sijaitsee pieni Knekten-saari. Pyöräsaaren ruotsinkieliseen nimeen temaattisesti liittyvät Lilla Julholm ja Julholsklackarna sijaitsevat Pyöräsaaren lounaispuolella.


title: Pyöräsaari

text: Pyöräsaari sai suomenkielisen nimensä 1900-luvulla, jolloin se käännettiin pyörää tarkoittavasta hjul-sanasta. Ammoisina aikoina saaren nimi kirjoitettiin hjul-alkuisena. Myöhemmin on arveltu, että saaren ruotsinkielisen nimen taustalla on pyörän sijaan jokin historian hämäriin jäänyt sana; Kurt Zilliacus ehdotti iilimatoa tarkoittavaa sanaa igel, jonka vanha kirjoitusasu on ighul. Pyöreä kuin pyörä ei Zilliacuksen mukaan ole uskottava selitys.


title: Chinon (yritys)

text: Chinon oli japanilainen kameravalmistaja, joka tuli 1970-luvulta alkaen tunnetuksi edullisista, harrastajille tarkoitetuista järjestelmä-, kompakti- ja kaitafilmikameroistaan. Chinon-tehdas valmisti kameroita myös muille yhtiöille muun muassa Agfa-, Alpa-, Porst-, Revueflex-, Sears- ja Wittner-merkeillä. 1990-luvulla Chinon Industries valmisti myös tietokoneiden levyasemia, skannereita ja laskimia. Vuonna 1997 yhtiön osti Kodak, ja sen tehtäväksi tuli kehittää emoyhtiölleen valokuvauksen digitaaliratkaisuja nimellä "Kodak Digital Product Center, Japan Ltd." Vuonna 2004 Kodak osti loputkin Chinonin osakkeet. Vuonna 2006 yksikkö myytiin sopimusvalmistaja Flextronicsille.


title: Chinon (yritys)

text: Chinon Industries juontaa juurensa Chino Hiroshin vuonna 1948 perustamaan yritykseen Sanshin Seisakusho, joka valmisti aluksi objektiivien tarkennusrenkaita ja kiinnitysosia muun muassa Olympus-, Ricoh- ja Yashica-kameroihin. 1950-luvun puolivälissä yritys alkoi kehittää omia kaitafilmikameroiden objektiiveja ja onnistui vuonna 1959 esittelemään ensimmäisen 8 millimetrin filmille soveltuvan zoom-objektiivin. Läpi 1960-luvun yritys toimi nimellä Sanshin Optics Industrial Co. Ltd. ja valmisti kaitafilmikameroita monille tuotemerkeille. 1970-luvun alussa nimeksi otettiin Chinon Industries ja yritys alkoi valmistaa kaitafilmikameroita myös omalla merkillään sekä kinofilmiä käyttäviä valokuvauskameroita. Vuosikymmenen puolivälissä Chinon oli maailman suurin kaitafilmikameroiden valmistaja ja esitteli ensimmäisenä japanilaisvalmistajana ääntä tallentavan kaitafilmikameran. 1980-luvulla Chinon laajensi tuotevalikoimaansa videokameroiden objektiiveihin, kehitti infrapunaan perustuvia automaattitarkenteisia objektiiveja ja alkoi valmistaa Kodakille kameroita alihankintana. Vuonna 1997 Kodak osti Chinonin osake-enemmistön.


title: Chinon (yritys)

text: Chinon-järjestelmäkameroissa käytettiin objektiivin kiinnityksessä joko M42-kierrettä tai Pentaxin K-bajonettia.


title: Chinon (yritys)

text: Chinonin kompaktikameroita olivat Chinon 35 EE, jota myytiin muillakin tuotemerkeillä, sekä Chinon Bellami objektiivin suojaksi kääntyvine ”pariovineen”.


title: Kaliumferrisyanidi

text: Kaliumferrisyanidi eli kaliumheksasyanoferraatti(III) (K[Fe(CN)]) on kalium- ja ferrisyanidi-ionien muodostama epäorgaaninen ioniyhdiste. Yhdistettä käytetään muun muassa pigmenttien valmistukseen, teräksen lisäaineena, valokuvauskemikaalina ja orgaanisen kemian synteeseissä.


title: Kaliumferrisyanidi

text: Huoneenlämpötilassa kaliumferrisyanidi on tummanpunaista tai oranssia kiteistä ainetta. Yhdiste liukenee erittäin hyvin veteen ja vesiliuokset ovat väriltään keltaisia. Lisättäessä kaliumferrisyanidin liuokseen happoa, muodostuu ruskehtava saostuma, joka on ferrisyaanihappoa H[Fe(CN)]. Erittäin voimakkaat happoliuokset reagoivat yhdisteen kanssa muodostaen myrkyllistä vetysyanidia. Kaliumferrisyanidi ei itsessään ole erityisen myrkyllistä ja on lähinnä ärsyttävää iholle, silmille ja hengitysteille.


title: Kaliumferrisyanidi

text: Kaliumferrisyanidia valmistetaan hapettamalla kaliumferrosyanidia joko kloorin tai bromin vesiliuosten avulla tai elektrolyyttisesti. Yhdistettä käytetään väriaineiden valmistukseen, esimerkiksi reaktiolla rauta(II)suolojen kanssa muodostuu niin kutsuttua preussinsinistä. Yhdistettä käytetään myös lisäämään teräksen lujuutta, metallien pinnoitusprosesseissa, tekstiilien värjäyksessä, valokuvausreagenssina ja sinikopioiden valmistamiseen. Orgaanisen kemian synteeseissä yhdistettä käytetään hapettimena, eräissä kytkentäreaktioissa ja asymmetrisissä alkeenien dihydroksyloinneissa.


title: Juhani Ahon patsas

text: Juhani Ahon patsas on kuvanveistäjä Aimo Tukiaisen toteuttama kirjailija Juhani Ahon pronssinen näköispatsas, josta on kaksi valosta, toinen Helsingin Eirassa ja toinen Ahon synnyinseudulla Iisalmessa. Molemmat on pystytetty vuonna 1961.


title: Juhani Ahon patsas

text: Kyseessä on realistinen kokovartalomuotokuva seisovasta Ahosta. Pronssiveistoksen korkeus on 2,8 metriä. Helsingin patsas sijaitsee Eiran Engelinaukion rantaa kohti viettävässä rinteessä, katse merelle päin. Saman aukion vierellä olevassa talossa (Armfeltintie 6) Aho asui vuosina 1911–1919. Iisalmen patsas on keskustan Kirkkopuistossa Louhenkadun ja Riistakadun välisellä osuudella.


title: Juhani Ahon patsas

text: Aloitteen patsaiden pystyttämiseksi Aholle teki Juhani Ahon Seura. Tukiainen valmisti patsaan pienoismallin jo vuonna 1954, sen lopullisen version toteutuksessa häntä avustivat nuoret kuvanveistäjät Kain Tapper ja Antti Neuvonen. Ahon patsas oli Aimo Tukiaisen ”realistisen kauden” viimeinen julkinen työ, sillä hän hylkäsi 1960-luvulle tultaessa realistisen taiteen ja siirtyi informalistiseen tyyliin. Ahon patsaasta otettiin kaksi valosta, jotka paljastettiin samanaikaisesti Helsingissä ja Iisalmessa Ahon syntymän satavuotispäivänä 11. syyskuuta 1961. Helsingin paljastustilaisuuteen osallistui muun muassa tasavallan presidentti Urho Kekkonen. Samana päivänä paljastettiin myös Tukiaisen suunnittelema muistolaatta Ahon syntymäkodin Väärnin pappilan seinällä Lapinlahdella.


title: Gandarrapiddo: The Revenger Squad

text: The Super Parental Guardians on vuonna 2017 ensi-iltansa saanut filippiiniläinen tagaloginkielinen toiminta-komediaelokuva, jonka ohjasi Joyce Bernal.


title: Year of the Snitch

text: Year of the Snitch on yhdysvaltalaisen kokeellisen hip hop-yhtye Death Gripsin 22. kesäkuuta 2018 julkaistu kuudes studioalbumi.


title: Year of the Snitch

text: Toukokuussa 2017 "Steroids (Crouching Tiger Hidden Gabber Megamix)" kappaleen julkaisun yhteydessä Death Grips ilmoitti työstävänsä uutta albumia.


title: Year of the Snitch

text: Maaliskuussa 2018 yhtye jakoi nettisivuillaan sekä sosiaalisessa mediassaan yksinkertaisen kuvan, jossa luki mustalla taustalla ja valkoisella tekstillä ""Year of the Snitch new album coming soon..."" (suom. Year of the Snitch uusi albumi tulossa pian...). Huhtikuussa he jakoivat tulevan albumin kansikuvan sekä listan kappaleiden nimistä. Toukokuussa yhtye julkaisi tulevan levyn kappaleen ""Black Paint"" sekä ""Streaky"" ja ""Flies"" musiikkivideoiden kera ja kesäkuussa kolme singleä lisää; ""Ha Ha Ha"", ""Dilemma"" ja ""Shitshow"" joista kaksi jälkimmäistä saivat myös musiikkivideot.


title: Year of the Snitch

text: Yhtyeen jäsenten lisäksi albumin teossa ovat olleet mukana elokuvaohjaaja Andrew Adamson sekä Toolin basisti Justin Chancellor.


title: Psykonet

text: Psykonet on psykologian koulutusalalla toimiva yliopistoverkosto, jonka muodostavat Helsingin, Itä-Suomen, Jyväskylän, Tampereen ja Turun yliopistojen sekä Åbo Akademin psykologian laitokset ja oppiaineryhmät. Verkosto on toiminut koulutusalan katto-organisaationa vuodesta 1989.


title: Maila Talvion muistomerkki

text: Maila Talvion muistomerkki eli Itämeren tytär on Helsingin Meilahden huvila-alueella sijaitseva kuvanveistäjä Laila Pullisen toteuttama muistomerkki kirjailija Maila Talviolle ja tämän puolisolle, professori J. J. Mikkolalle. Muistomerkki on pystytetty vuonna 1971 ja sen ympärille on vuonna 1992 lisätty Itämeri-niminen maisemataideteos. Teos sijaitsee Maila Talvion puistossa Seurasaarentien ja Tallbonkujan risteyksen vieressä, Talvion entisen kotitalon paikalla.


title: Maila Talvion muistomerkki

text: "Itämeren tytär" on abstrakti pronssiveistos, muodoltaan kierteinen ja ylöspäin aukeava. Kupera ulkopinta on pääosin sileä, teoksen alaosassa ja koveralla puolella pinta on poimutettu kuin luonnonvoimien muovaamana. Teoksen on tarkoitus kuvata Talvion tulisieluisuutta ja sen voi nähdä muistuttavan liekkiä. Pronssisen osan korkeus on neljä metriä. Veistoksen nimi on lainattu Talvion vuosina 1929–1936 kirjoittamasta romaanitrilogiasta "Itämeren tytär", joka on 1700-luvun Helsinkiin sijoittuva historiallinen romaani. Pullisen suunnitelmien mukaan toteutettu "Itämeri" on "Itämeren tyttären" ympärille sijoitettu maataideteos, joka muodostuu meren aaltoja muistuttavista keinotekoisista harjanteista.


title: Maila Talvion muistomerkki

text: Muistomerkki on pystytetty paikalle, jossa aikoinaan sijaitsi vuonna 1884 valmistunut Meilahden huvila 5 eli Laaksola. Huvila oli kirjailija Talvion ja hänen puolisonsa professori Mikkolan koti vuosina 1919–1951 ja se tunnettiin tuona aikana kirjailijoiden, kulttuuriväen ja satakuntalaisten opiskelijoiden kohtaamispaikkana. Mikkolan kuoltua vuonna 1946 leskeksi jäänyt lapseton Talvio tarjosi huvilaa testamenttilahjoituksena Helsingin kaupungille, jotta se voitaisiin muuttaa museoksi, mutta kaupungin kieltäydyttyä lahjoituksesta Talvio määräsi talon purettavaksi oman kuolemansa jälkeen. Talvio kuoli vuonna 1951 ja Laaksola purettiin hänen toiveensa mukaisesti 1954.


title: Maila Talvion muistomerkki

text: Muistomerkin Talviolle ja Mikkolalle tilasivat yhdessä Satakuntalainen Osakunta, Satakunnan Kilta, Satalinnan Säätiö ja Satakunnan Seura, ja sen haluttiin valmistuvan Talvion syntymän satavuotisjuhlavuonna 1971. Helsingin kaupunginjohto suhtautui torjuvasti muistomerkkihankkeeseen, koska kaupunkiin ei haluttu enempää ”oikeistolaisia muistomerkkejä”. Laila Pullinen työsti veistoksen ateljeessaan Tapiolan Nallenpolulla ja nimesi sen "Itämeren tyttäreksi" Talvion romaanin mukaan. Teos paljastettiin 31. lokakuuta 1971. Tilaisuudessa puhui Satakunta-säätiön edustajana elokuvaohjaaja Risto Orko. Muistomerkin jalustaan kiinnitetyssä laatassa pystytyspäiväksi on kuitenkin ilmoitettu Talvion syntymän 100-vuotispäivä 17. lokakuuta. Teoksen valmistuessa sen rahoittamiseen tarvittujen lahjoitusvarojen kerääminen oli vielä kesken.


title: Maila Talvion muistomerkki

text: Pullisen alkuperäiseen suunnitelmaan sisältynyt maareliefi "Itämeri" lisättiin vasta vuonna 1992 kaupungin lautakunnan annettua sille luvan. Se on rakennettu Laaksola-huvilan betonisokkelin päälle.


title: Galáta

text:
Galáta () on kylä ja kyläyhdyskunta ("koinótita") Nikosian alueella Kyproksen tasavallassa Kyproksen saarella. Sen väkiluku on (2011).
Galátan kylä sijaitsee Tróodos-vuoristossa Kyproksen keskiosissa. Sen nähtävyyksiin kuuluu muun muassa Podíthoksen Neitsyt Marian kirkko ("Panagía tis Podíthou"), joka on yksi Unescon maailmanperintöluetteloon kuuluvista Tróodoksen maalatuista kirkoista. Kylässä on myös muita seinämaalauksin koristeltuja vanhoja kirkkoja, jotka eivät ole luettelossa.


title: Kaló Chorió (Lárnaka)

text: Kaló Chorió () on kylä ja kyläyhdyskunta ("koinótita") Lárnakan alueella Kyproksen tasavallassa Kyproksen saarella. Sen väkiluku on (2011).


title: Kaló Chorió (Lárnaka)

text: Kaló Chorión kylä sijaitsee Kyproksen kaakkoisissa sisäosissa linnuntietä noin yhdeksän kilometriä länsiluoteeseen Lárnakan kaupungista.


title: Káto Defterá

text: Káto Defterá () on kylä ja kyläyhdyskunta ("koinótita") Nikosian alueella Kyproksen tasavallassa Kyproksen saarella. Sen väkiluku on (2011).


title: Káto Defterá

text: Káto Defterán kylä, ”Alempi Defterá”, sijaitsee Kyproksen keskiosissa noin 14 kilometriä lounaaseen pääkaupunki Nikosiasta. Se on nimensä mukaisesti Defterán alakylä, ja sen vieressä sijaitsee Páno Defterán kylä eli ”Ylempi Defterá”.


title: Káto Pýrgos

text: Káto Pýrgos () on kylä ja kyläyhdyskunta ("koinótita") Nikosian alueella Kyproksen tasavallassa Kyproksen saarella. Sen väkiluku on (2011).


title: Káto Pýrgos

text: Káto Pýrgoksen kylä, ”Alempi Pýrgos (Torni)” sijaitsee Kyproksen luoteisrannikolla Tillyrían alueella, Mórfounlahden rannalla. Se on nimensä mukaisesti Pýrgoksen alakylä, ja sen lähellä sijaitsee Páno Pýrgos eli ”Ylempi Pýrgos”.


title: Kíti

text:
Kíti () on kylä ja kyläyhdyskunta ("koinótita") Lárnakan alueella Kyproksen tasavallassa Kyproksen saarella. Sen väkiluku on (2011).
Kítin kylä sijaitsee Kyproksen kaakkoisrannikolla noin 12 kilometriä lounaaseen Lárnakan kaupungista ja noin kolme kilometriä lounaaseen Lárnakan lentokentästä. Se on oletettavasti perinyt nimensä Lárnakan paikalla antiikin aikana sijainneelta Kitionin kaupungilta. Kylän nähtävyyksiin kuuluu muun muassa bysanttilaisaikainen Panagía Angelóktistin kirkko (”Enkelten rakentama Neitsyt Marian kirkko”).


title: Graham Potter

text: Graham Potter (s. 20. toukokuuta 1975 Solihull) on englantilainen jalkapallovalmentaja ja entinen puolustaja. Kesäkuusta 2018 lähtien hän on toiminut Swansea Cityn päävalmentajana.


title: Graham Potter

text: Potter aloitti pelaajauransa Birmingham Cityn joukkueessa vuonna 1992. Hän edusti uransa aikana lukuisi englantilaisseuroja lähinnä maan alemmalla sarjatasolla. Englannin Valioliigassa Potter esiintyi Southamptonin paidassa kaudella 1996/97. Hän oli mukana muun muassa 6-3 voittoon päättyneessä ottelussa Manchester Unitedia vastaan. Potter lopetti pelaajauransa vuonna 2005 Macclesfield Townissa.


title: Graham Potter

text: Pelaajauransa aikana Potter opiskeli yhteiskuntatieteitä Open Universityssä, josta hän valmistui uransa päättymisen jälkeen joulukuussa 2005. Valmistumisensa jälkeen hän työskenteli Hullin yliopiston jalkapallovalmennuksen kehittäjänä, Englannin yliopistomaajoukkueen apuvalmentajana sekä opiskeli maisteriksi Leedsin yliopistossa.


title: Graham Potter

text: Joulukuussa 2010 Potter teki päävalmentajasopimuksen Ruotsin neljännellä sarjatasolla pelanneen Östersunds FK:n kanssa. Hän aloitti seuran päävalmentajana vuoden 2011 alussa. Östersundissa Potter teki määrätietoisesti töitä seuran menestyksen eteen ja heti kaudella 2011 tuli Norlannin Division 2:n mestaruus ja kaudella 2012 Division 1 Norran mestaruus. Kahden perättäisen nousun myötä Potter oli nostanut parissa vuodessa Östersundin Ruotsin toiseksi korkeimmalle sarjatasolle Superettaniin ensimmäistä kertaa seuran historiassa. Menestys poiki hänelle kolmivuotisen jatkosopimuksen seuran kanssa vuonna 2013.


title: Graham Potter

text: Östersund menestyi nousujohteisesti myös Superettanissa säilyttäen ensin kaudella 2013 sarjapaikkansa ollen 10:s. Kaudella 2014 sijoitus oli jo 5:s ja lopulta kausi 2015 toi Östersundille sarjan kakkossijan ja historiallisen nousun Allsvenskaniin. Kaudella 2016 seura varmisti pääsarjapaikkansa säilymisen komeasti ollen 7:s ja kaudella 2017 peräti 5:s. Kauden 2017 kirkkain saavutus oli Ruotsin cupin voitto, kun finaalissa kaatui IFK Norrköping. Cup-mestaruuden myötä tuntemattomuudesta huipulle noussut Potter seuroineen pääsi mukaan Eurooppa-liigaan. Karsinnoissa Östersund järjesti jymy-yllätyksen pudottamalla jatkosta ensin Galatasarayn ja sitten PAOKin selviten ensimmäisellä europelikaudellaan heti lohkovaiheeseen. Menestys jatkui lohkossa, jossa Östersund voitti kolme ottelua ja oli lohkokakkonen tasapistein Athletic Bilbaon kanssa edeten pudotuspeleihin Arsenalia vastaan. Pudotuspeleissä Östersund hävisi Arsenalille kotonaan 3-0. Vierasottelussa Östersund haki sensaatiomaisesti 1-2 voiton Lontoosta, mutta putosi kuitenkin jatkosta yhteismaalein 3-2.


title: Graham Potter

text: Toukokuussa 2018 uutisoitiin, että Englannin Mestaruussarjaan pudonnut Swansea City olisi havittelemassa Potteria uudeksi päävalmentajakseen. 11. kesäkuuta 2018 Swansea julkisti kolmivuotisen sopimuksen Potterin kanssa.


title: Klírou

text:
Klírou () on kylä ja kyläyhdyskunta ("koinótita") Nikosian alueella Kyproksen tasavallassa Kyproksen saarella. Sen väkiluku on (2011).
Klíroun kylä sijaitsee Tróodos-vuoristossa Kyproksen keskiosissa, linnuntietä noin 26 kilometriä lounaaseen pääkaupunki Nikosiasta.


title: Kofínou

text: Kofínou () on kylä ja kyläyhdyskunta ("koinótita") Lárnakan alueella Kyproksen tasavallassa Kyproksen saarella. Sen väkiluku on (2011).


title: Kofínou

text: Kofínou sijaitsee Kyproksen eteläosissa Limassolin ja Nikosian välisen moottoritien varressa, linnuntietä noin 37 kilometriä koilliseen Limassolista ja noin 40 kilometriä etelään Nikosiasta.


title: Kokkinotrimithiá

text: Kokkinotrimithiá () on kylä ja kyläyhdyskunta ("koinótita") Nikosian alueella Kyproksen tasavallassa Kyproksen saarella. Sen väkiluku on (2011).


title: Kokkinotrimithiá

text: Kokkinotrimithián kylä sijaitsee Kyproksen keskiosissa hieman saaren jakavan Vihreän linjan eteläpuolella, linnuntietä noin 16 kilometriä länteen pääkaupunki Nikosiasta.


title: Kórnos

text: Kórnos () on kylä ja kyläyhdyskunta ("koinótita") Lárnakan alueella Kyproksen tasavallassa Kyproksen saarella. Sen väkiluku on (2011).


title: Kórnos

text: Kórnoksen kylä sijaitsee Kyproksen eteläisissä sisäosissa, linnuntietä noin 21 kilometriä länteen Lárnakan kaupungista ja noin 28 kilometriä etelään pääkaupunki Nikosiasta.


title: Lagouderá

text:
Lagouderá () on kylä ja kyläyhdyskunta ("koinótita") Nikosian alueella Kyproksen tasavallassa Kyproksen saarella. Sen väkiluku on 84 (2011).
Lagouderán kylä sijaitsee Tróodos-vuoristossa Kyproksen keskiosissa linnuntietä noin 40 kilometriä lounaaseen pääkaupunki Nikosiasta. Sen nähtävyyksiin kuuluu muun muassa Árakaksen Neitsyt Marian kirkko ("Panagía tou Áraka"), joka on yksi Unescon maailmanperintöluetteloon kuuluvista Tróodoksen maalatuista kirkoista.


title: Nikitári

text:
Nikitári () on kylä ja kyläyhdyskunta ("koinótita") Nikosian alueella Kyproksen tasavallassa Kyproksen saarella. Sen väkiluku on (2011).
Nikitárin kylä sijaitsee Tróodos-vuoristossa Kyproksen keskiosissa linnuntietä noin 40 kilometriä länsilounaaseen pääkaupunki Nikosiasta. Sen nähtävyyksiin kuuluu muun muassa Asínoksen Neitsyt Marian kirkko ("Panagía tis Asínou"), joka on yksi Unescon maailmanperintöluetteloon kuuluvista Tróodoksen maalatuista kirkoista.


title: Palaichóri Oreinís

text:
Palaichóri Oreinís () on kylä ja kyläyhdyskunta ("koinótita") Nikosian alueella Kyproksen tasavallassa Kyproksen saarella. Sen väkiluku on (2011).
Palaichórin kylä, suomeksi ”Vanhakylä”, sijaitsee Tróodos-vuoristossa Kyproksen keskiosissa linnuntietä noin 40 kilometriä lounaaseen pääkaupunki Nikosiasta. Sen nähtävyyksiin kuuluu muun muassa Vapahtajan kirkastumisen kirkko ("Metamórfosi tou Sotíros"), joka on yksi Unescon maailmanperintöluetteloon kuuluvista Tróodoksen maalatuista kirkoista.


title: Peléndri

text:
Peléndri () on kylä ja kyläyhdyskunta ("koinótita") Limassolin alueella Kyproksen tasavallassa Kyproksen saarella. Sen väkiluku on (2011).
Peléndrin kylä sijaitsee Tróodos-vuoristossa Kyproksen keskiosissa linnuntietä noin 48 kilometriä lounaaseen pääkaupunki Nikosiasta. Sen nähtävyyksiin kuuluu muun muassa Pyhän Ristin kirkko ("Tímios Stavrós"), joka on yksi Unescon maailmanperintöluetteloon kuuluvista Tróodoksen maalatuista kirkoista.


title: Arvo Turtiaisen muistomerkki

text: Arvo Turtiaisen muistomerkki on Helsingin Kalliossa sijaitseva, kuvanveistäjä Raimo Utriaisen toteuttama muistomerkki työläisrunoilija Arvo Turtiaiselle. Se on pystytetty vuonna 1990. Teos sijaitsee Matti Heleniuksen puistossa Kallion kirjaston takana.


title: Arvo Turtiaisen muistomerkki

text: Pienelle kalliolle pystytetty abstrakti veistos on Utriaisen suosimaa eloksoitua alumiinia ja sen jalusta haponkestävää terästä. Pitkät ja kapeat, toiselta puolelta mustiksi maalatut alumiinisäleet on sijoitettu pystyyn, kiertymään saman vaaka-akselin ympäri purjetta tai tiimalasia muistuttavaan muotoon. Teoksen muoto hahmottuu erilaisena eri suunnista nähtynä. Veistos on 7,5 metriä korkea ja sen jalustaan on kirjoitettu ”Arvo Turtiainen 1904–1980”.


title: Arvo Turtiaisen muistomerkki

text: Muistomerkin tilasi Kallio-seura, aiemmalta nimeltään Sörkan Gibat ry, jonka jäsen Kalliossa asunut Turtiainen oli ollut. Turtiainen ja Utriainen olivat molemmat kuuluneet taiteilijaryhmä Kiilaan ja olleet ystäviä. Utriainen sai valita teoksen sijoituspaikan itse. Muistomerkki paljastettiin 29. syyskuuta 1990.


title: Platanistása

text:
Platanistása () on kylä ja kyläyhdyskunta ("koinótita") Nikosian alueella Kyproksen tasavallassa Kyproksen saarella. Sen väkiluku on (2011).
Platanistásan kylä sijaitsee Tróodos-vuoristossa Kyproksen keskiosissa linnuntietä noin 36 kilometriä lounaaseen pääkaupunki Nikosiasta. Sen nähtävyyksiin kuuluu muun muassa Agiasmátin Pyhän Ristin kirkko ("Tímios Stavrós tou Agiasmáti"), joka on yksi Unescon maailmanperintöluetteloon kuuluvista Tróodoksen maalatuista kirkoista.


title: Tróodoksen maalatut kirkot

text: Tróodoksen maalatut kirkot () on Unescon maailmanperintöluettelon kohde, johon kuuluu kymmenen Tróodos-vuoristossa Kyproksen saarella sijaitsevaa bysanttilaisaikaista ja jälkibysanttilaista kirkkoa. Kirkot ja niiden seinämaalaukset ajoittuvat 1000–1500-luvuille. Ensimmäiset yhdeksän kirkkoa lisättiin luetteloon vuonna 1985 ja viimeisin kirkko vuonna 2001. Luetteloon liittämisen jälkeen kirkot on kunnostettu.


title: Tróodoksen maalatut kirkot

text: Kohteeseen kuuluvat kirkot ovat:Kirkot ovat ulkoisesti vaatimattomia, mutta kulttuurihistoriallisesti arvokkaita bysanttilaista tyyliä edustavien hienojen seinämaalaustensa vuoksi. Kirkot on koristeltu kauttaaltaan maalauksin, jotka esittävät kirkollisia aiheita ortodoksisen kirkon teologian mukaisesti.


title: Super (albumi)

text: Super on englantilaisen synthpop-duo Pet Shop Boysin kolmastoista studioalbumi, jonka julkaisi yhtyeen oma levy-yhtiö x2 1. huhtikuuta 2016. Albumilta julkaistiin viisi singleä, tunnetuimpana "The Pop Kids". Albumin tuotti Stuart Price.


title: Harppi ja tähdet

text: Harppi ja tähdet on Riikka Purosen julkinen taideteos Helsingin Toukolan rantapuistossa Kyläsaarenkujan, Roomankadun ja meren välisellä viheralueella. Veistos koostuu erivärisiksi käsitellyistä ja kullatuista teräksestä ja alumiinista. Puronen on hyödyntänyt teoksessaan metallin sähkökemiallisia käsittelytapoja. Toukokuussa 2018 paljastettu teos on seitsemän metriä korkea.


title: Harppi ja tähdet

text: Teoksessa on harppi ja sen keskiakselilla tasapainottelevat kaksi astiaa. Harppi edustaa matemaattista maailmankuvaa, jossa maailman ilmiöitä voi mitata ja todentaa. Keskiakselin astioiden sisältö on tuntematonta ja nimeämisen ulottumattomissa.


title: Harppi ja tähdet

text: Teoksen sijainnissa yhdistyvät erilaiset elämisen ja kaupunkirakenteen elementit. "Harppi ja tähdet" on keskellä asuinkerrostalojen ja oppilaitosten ympäröimää, mereen ulottuvaa ulkoilualuetta. Veistosta ympäröivä laakea puistoalue on ollut lähtökohta teoksen suurelle koolle.


title: Pronssinen olkakirves

text: Pronssinen olkakirves on pronssista valumuottiin valamalla valmistettu kapeateräinen kirves, joka on soveltunut sekä työkirveeksi että asekirveeksi. Olkakirveet eivät olleet kauan käytössä, mutta niiden kehitystyö tuotti niistä monenlaisia malleja. Euroopassa ja Brittein saarilla niitä käytettiin keskisellä pronssikaudella 1800 eaa. alkaen ja Suomessa Skandinavian pronssikaudella periodien II ja III aikana eli 1500–1100 eaa.


title: Pronssinen olkakirves

text: Pronssikirves on olkakirves, jos se vartetaan ja sitomalla kiristetään halkaistuun puuvarteen, ja jos sen kääntymistä estetään vartta seuraavilla reunuksilla, ja vielä, jos terän liukumista on pyritty estämään poikittaisella olaalla.


title: Pronssinen olkakirves

text: Kirvestyypin toinen käytetty kotimainen nimitys on "varsikeltti". Kirveellä on esiintymisalueellaan erikielisiä vastineita: , , , ja .


title: Pronssinen olkakirves

text: Oscar Montelius selvitti pronssikirveiden kehitysvaiheet Skandinavian pronssikaudella jo 1800-luvun puolella. Ensimmäinen olkakirveeseen johtanut työkirveen tyyppi oli laakakirves, joka oli kuin tasapaksua kupari- tai pronssilevyä, joka oli kirveen muotoinen. Laakakirveellä oli pitkä varsi, joka työnnettiin halkaistuun puuhun ja sidottiin narulla siihen kiinni. Ratkaisu ei ollut kovin hyvä, sillä tätä kokeiltaessa puun varsi halkeaa helposti ja iskettäessä terä kääntyy lopulta vinoon. Vinoon kääntymistä ehkäistiin reunuskirveellä, jossa varren sivuille valettiin reunukset. Nyt puuvarsi sai reunuksista tukea eikä terä enää iskettäessä kääntynyt vinoon. Ongelmaksi jäi vielä puuvarren halkeaminen. Sitä yritettiin ehkäistä valamalla varren puoliväliin olka. Olka otti vastaan iskun eikä antanut puuvarren liikkua eteenpäin. Kokeiltaessa tätä kirvestä, on senkin huomattu halkaisevan puuvarsia. Lopullinen ratkaisu varren halkeiluun oli putkikirves.


title: Pronssinen olkakirves

text: Alankomaissa, kuten muuallakin läntisessä ja luoteisessa Keski-Euroopassa sekä Brittein saarilla ajoitetaan olkakirveet noin 1500–1100 eaa. eli sikäläiselle keskiselle pronssikaudelle. Nitä on löydetty myös Saksassa samoihin aikoihin. Kirveet on ajoitettu Suomessa ja Virossa periodille II noin 1400 eaa., mutta niitä käytettiin täällä vielä myös periodilla III noin 1200 eaa. asti.


title: Pronssinen olkakirves

text: Brittein saarilla alkoi kuparisten kirveiden valmistus ja yleistyminen 2500–2200 eaa., aluksi laakakirveiden ja sitten 1800 eaa. jälkeen myös reunuskirveiden muodossa. Pronssi esiteltiin noin 220 eaa., jonka jälkeen kupariesineet harvinaistuivat. Reunuskirveet saivat melko nopeasti rinnalleen olkakirveiden esimuotoja 1700–1600 eaa., jotka muuttuivat lopulta täysin kehittyneiksi muodoiksi noin 1500 eaa. jälkeen. Olkakirveiden rinnalle ilmaantuvat lisäksi putkikirveet noin 1300 eaa. Olkakirveitä käytettiin vielä 1000 eaa. jälkeen.


title: Tähtikirjaajat

text: Tähtikirjaajat ("Pityogenes") on kovakuoriaisten lahkoon kuuluva kaarnakuoriaissuku. Sukuun kuuluvien lajien määrä vaihtelee eri lähteissä.


title: Luettelo Korihaiden tilastoista ja ennätyksistä Korisliigassa

text: Uudenkaupungin Korihait on suomalainen koripalloseura, joka pelaa kaudella 2018–2019 Korisliigassa. Tämä on luettelo Korihaissa pelanneiden koripalloilijoiden seuraennätyksistä sekä joukkueen tilastoista Korisliigassa.


text: "Henkilökohtaiset ennätykset" -osio luettelee Korihaiden kaikkien aikojen tilastoykköset yleisimmissä tilastoitavissa kategorioissa. Lisäksi osiossa on listattu yksittäisten kausien sekä otteluiden tilastoennätykset. Joukkue-ennätyksiin on kirjattu Korihaiden joukkueena saavuttamat matalimmat ja korkeimmat tilastotulokset sekä yksittäisiltä kausilta että yksittäisistä otteluista.


text: "Päivitetty kauden 2017–2018 jälkeen"


text: "Päivitetty 3.6.2018"


title: Cho Min-ho

text: Cho Min-ho (s. 4. tammikuuta 1987 Soul, Korean tasavalta) on eteläkorealainen jääkiekkoilija, joka pelaa Aasian liigan eteläkorealaisjoukkue Anyang Hallassa. Hän on pelipaikaltaan keskushyökkääjä. Min-ho laukoo oikealta.


title: Cho Min-ho

text: Min-ho kävi high schoolin Kyung Gi High'ssa. Vuodet 2004–2008 hän kävi Korean yliopistoa. Kaudeksi 2008–2009 Min-ho siirtyi Aasian liigan Anyang Hallaan, jossa hän ei saanut kuitenkaan ensimmäisellä kaudellaan vielä tililleen otteluita. Tulokaskaudellaan 2009–2010 Min-ho teki 36 runkosarjaottelussa tehot 14+30=44 ja yhdeksässä playoff-ottelussa tehot 3+4=7. Hän jakoi runkosarjassa ALIH:n pistepörssin yhdeksännen sijan joukkuetoverinsa Kim Ki-sungin kanssa. Min-ho voitti kauden päätteeksi ALIH:n mestaruuden ja hänet valittiin liigan vuoden nuoreksi pelaajaksi.


title: Cho Min-ho

text: Kaudella 2010–2011 Min-ho oli Anyang Hallan paras pistemies tehoilla 18+26=44, joilla hän jakoi koko ALIH:n maalipörssin kahdeksannen sijan Tohoku Free Bladesin Cole Jarrettin kanssa sekä pistepörssin yhdeksännen sijan Oji Eaglesin Shūhei Kujin ja Nippon Paper Cranesin Ashley Goldien kanssa. Min-ho voitti kauden päätteeksi liigan mestaruuden. Kaudeksi 2013–2014 hän siirtyi Daemyung Sangmun riveihin. Min-ho nousi joukkueen varakapteeniksi. Hän oli Sangmun paras syöttäjä ja toiseksi paras pistemies Park Woo-sangin jälkeen tehoilla 14+42=56, joilla Min-ho sijoittui koko ALIH:n syöttöpörssissä toiseksi edellään vain Nippon Paper Cranesin Adam Miller sekä pistepörssissä seitsemänneksi. Hän jakoi myös Sangmun sisäisen tehotilaston voiton Park Woo-sangin kanssa lukemalla +27. Kaudella 2014–2015 Min-ho nousi joukkueen kapteeniksi. Hän oli Sangmun paras pistemies ja syöttäjä tehoilla 13+44=57.


title: Cho Min-ho

text: Min-ho palasi kaudeksi 2015–2016 Anyang Hallaan. Hän oli joukkueen paras syöttäjä ja toiseksi paras pistemies Mike Testwuiden jälkeen tehoilla 12+48=60, joilla Min-ho sijoittui koko ALIH:n syöttöpörssissä toiseksi edellään vain PSK Sahalinin Aleksei Jerjomin sekä pistepörssissä kuudenneksi. Hän voitti kauden päätteeksi liigan mestaruuden ja Min-ho valittiin ALIH:n tähdistökentälliseen. Myös kaksi seuraavaa kautta päättyivät mestaruuteen.


title: Cho Min-ho

text: Min-ho edusti Etelä-Koreaa Pyeongchangin olympiakisoissa 2018. Hän teki 15. helmikuuta 2018 turnauksen avausottelussa Tšekkiä vastaan joukkueen kaikkien aikojen ensimmäisen arvokisamaalin. Min-ho pelasi myös MM-kilpailuissa vuonna 2018, jotka olivat Etelä-Korean kaikkien aikojen ensimmäiset pääsarjatasolla. Joukkueen turnaus päättyi kuitenkin putoamiseen IA-divisioonaan.


title: Cho Min-ho

text: Min-ho pelasi myös I-divisioonan MM-kilpailuissa vuosina 2008, 2010 ja 2011, joista viimeisin turnaus päättyi A-lohkon pronssiin. Vuoden 2008 turnauksessa hän oli Etelä-Korean paras pistemies ja maalintekijä tehoilla 3+1=4. Min-ho pelasi myös IA-divisioonan MM-kilpailuissa vuosina 2013, 2014, 2016 ja 2017, joista viimeisin turnaus päättyi hopeaan ja Etelä-Korean kaikkien aikojen ensimmäiseen sarjanousuun MM-kilpailujen pääsarjatasolle. Vuoden 2016 turnauksessa hän oli joukkueen paras syöttäjä Kim Sang-wookin kanssa kolmella syöttöpisteellään. Min-ho pelasi myös IB-divisioonan MM-kilpailuissa vuosina 2012 ja 2015 voittaen kultaa. Hän toimi jälkimmäisessä turnauksessa Etelä-Korean varakapteenina.


title: Cho Min-ho

text: Min-ho pelasi myös Sotšin olympiakisojen 2014 karsinnoissa. Hän pelasi myös Aasian talvikisoissa vuosina 2011 ja 2017, joista jälkimmäinen turnaus päättyi hopeaan ja ensimmäinen pronssiin. Vuoden 2011 turnauksessa Min-ho oli Etelä-Korean paras pistemies tehoilla 5+4=9.


title: Cho Min-ho

text: Min-ho pelasi myös alle 18-vuotiaiden I-divisioonan MM-kilpailuissa vuonna 2004 sekä II-divisioonan MM-kilpailuissa vuonna 2005, jolloin hän voitti A-lohkon kultaa. Min-ho voitti koko turnauksen piste- ja maalipörssin tehoilla 12+8=20.


title: Cho Min-ho

text: Min-hon serkku Kim Han-sung on entinen Etelä-Korean maajoukkuekiekkoilija.


title: Rozwi

text: Rozwi oli historiallinen valtio eteläisessä Afrikassa vuosina 1684–1837.


title: Rozwi

text: Valtio syntyi kun Changamire Dombo valloitti Zimbabwen ylänköalueen ja Sambesijoen varren Butualta ja portugalilaisilta. 1600-luvun lopulla Rozwi valloitti myös Mwene Mutapan. Nouseva Ndebele-kuningaskunta valloitti Rozwin 1800-luvulla.


title: Rozwi

text: Rozwista on jäänyt jäljelle tunnusomaisia kivirakennuksia ja savitöitä.


title: Klaus Krogerus

text: Klaus Krogerus (3. heinäkuuta 1918 Helsinki – 20. syyskuuta 1975 Tornio) oli suomalainen yritysjohtaja, toimittaja ja tietokirjailija. Hän kirjoitti opaskirjoja kaitafilmauksesta ja äänentoistosta ja toimi "Tekniikan Maailma" -lehden vakituisena avustajana.


title: Klaus Krogerus

text: Krogerus valmistui ekonomiksi Helsingin kauppakorkeakoulusta 1947 ja toimi sitten "Uusi Suomi" -sanomalehden kauppaosaston toimittajana, kunnes siirtyi 1948 Ouluun "Kaleva"-lehden levikkijohtajaksi. Vuonna 1953 hän muutti takaisin Helsinkiin "Talouselämä"-lehden levikkijohtajaksi. Toimittuaan J. Kyllästinen Oy:n konttoripäällikkönä ja Rahko-Radio Oy:n toimitusjohtajana hän työskenteli vapaana toimittajana. Vuonna 1963 hän siirtyi Suomen Filmiteollisuuden asiamieheksi Tornioon ja toimi 1963–1972 myös Tornion yhteislyseon matematiikan, fysiikan ja kemian lehtorina. Opetustyön jälkeen hän keskittyi tietokirjojen laadintaan sekä "Tekniikan Maailman" avustamiseen.


title: Isomesikkä

text: Isomesikkä ("Melilotus altissimus") on hernekasvien (Fabaceae) heimoon, mesiköiden ("Melilotus") sukuun kuuluva kasvilaji. Se on tavallisesti suurikokoinen ruohovartinen kasvi, joka muistuttaa jonkin verran rohtomesikkää ("Melilotus officinalis"), mutta lajit voi erottaa toisistaan kukkien ja hedelmien ulkonäön perusteella. Isomesikkä muistuttaa hieman myös muita keltakukkaisia mesikkälajeja, kuten intianmesikkää ("Melilotus indicus") ja rantamesikkää ("Melilotus dentatus"), mutta näiden lajien kukat ovat selvästi pienemmät kuin isomesikällä.


title: Isomesikkä

text: Isomesikkä voi kasvaa noin 1,5 metriä korkeaksi. Sen lehdet ovat muodoltaan kolmisormisia ja korvakkeellisia. Isomesikän kukat ovat pitkänomaisissa tertuissa ja kukat ovat väriltään keltaisia. Kukkien teriöt ovat noin 5 mm pitkiä. Isomesikkä kukkii heinäkuusta syyskuulle.


title: Isomesikkä

text: Isomesikkä kasvaa usein kosteilla kasvupaikoilla, kuten rannoilla, mutta sitä tavataan myös tienpientareilta ja joutomailta. Isomesikkää kasvaa laajalti Keski- ja Etelä-Euroopassa Espanjaa ja Portugalia lukuun ottamatta sekä myös paikoitellen Pohjois-Amerikassa ja Aasiassa. Suomessa isomesikkää on tavattu satunnaisesti lähinnä rannikkoseuduilla, mutta myös sisämaassa Pirkanmaalla.


title: Mauritiuksen kansalliskirjasto

text: Mauritiuksen kansalliskirjasto () on Madagaskarin itäpuolella sijaitsevan pienen Mauritiuksen saarivaltion pääkaupungissa Port Louisissa toimiva kansalliskirjasto. Kirjaston lainsäädännöllinen perusta on vuodelta 1996, ja kirjasto avattiin yleisölle tammikuussa 2000.


title: Mauritiuksen kansalliskirjasto

text: YK:n erityisjärjestö Unescon mukaan mukaan Mauritiuksen aikuisväestöstä (yli 15-vuotiaat) lukutaitoisia oli 92,7 prosenttia (vuonna 2015).


title: Isma'il I

text: Isma'il I (s. 17. heinäkuuta 1487 – k. 24. toukokuuta 1524) oli safavidien dynastian perustaja ja Persian šaahi vuodesta 1501 vuoteen 1524. Isma'il teki šiialaisuudesta valloittamiensa alueiden virallisen uskonnon.


title: Isma'il I

text: Isma'il syntyi 17. heinäkuuta 1487 Ardabilissa. Safavidit olivat Ardabilissa vaikuttanut turkkilaisista ratsumiehistä koostunut militantti veljeskunta, jollaisia oli alueella tuolloin useita. Turkkilaiset soturit tunnettiin puolestaan yhteisnimellä "qizilbaš" () heidän käyttämiensä punaisten hattujen mukaan. Safavidien varhainen historia on epselvää. He olivat liittoutuneet valkolammasturkkilaisten eli Ak Kojunlun kanssa ja jossain vaiheessa he kääntyivät šiialaisiksi. Isma'ilin isoisä Uzun Hasan oli ak-kojunlupäällikkö, joka tunnettiin Isma'ilin sittemmin jäljittelemästä karismaattisesta ja messiaanisesta johtamistyylistään. Hänen isänsä oli qizilbašien päällikkö ja kuoli taistelussa sunnalaisia vastaan Isma'ilin ollessa vasta yksivuotias.


title: Isma'il I

text: Isma'ilista tuli isänsä seuraaja qizilbašien johtajana 14-vuotiaana. Vuonna 1501 hän valtasi seuraajineen seldžukkien vanhan pääkaupungin Tabrizin, jossa hän julistautui šaahiksi. Näihin aikoihin hän myös julisiti 12-šiialaisuuden alueidensa uskonnoksi. Sunnimuslimeja loukaten hän vaati uskovia kiroamaan kolmen Alia edeltäneen kalifin muisto, jotka sunnalaiset käsittivät rašiduneina eli oikeamielisinä kalifeina. Julistuksellaan Isma'il pyrki takaamaan šiialaisten qizilbašien uskollisuuden. Tabrizin valtauksen jälkeen Isma'il levitti edelleen valtaansa Ak Kojunlun vielä jäljellä olleille alueille ja koko entisen sasanidivaltakunnan alueelle valloitaen myös abbasidien vanhan pääkaupungin Bagdadin. Kukistaessaan erään kapinan hän vangitsi kaksi kapinan johtajista vuonna 1504 ja paistatti nämä kebabeina Isfahanissa vaatien kumppaniensa syömään nämä uskollisuudenosoituksena. Vuonna 1510 hän voitti omia joukkojaan suuremman uzbekkiarmeijan lähellä Mervin kaupunkia. Uzbekkien surmatun päällikön pääkallosta Isma'il teetätti juomakupin.


title: Isma'il I

text: Valtakaudellaan Isma'il pyrki juurruttamaan šiialaisuuden valtaamilleen alueilleen ja tukahduttmaan paikalliset suufilaiset veljeskunnat. Perinteisen näkemyksen mukaan nykyinen Iran šiialaistui hänen kaudellaan nopeasti etenkin ulkomailta tuotujen oppineiden avulla, mutta näkemys on sittemmin kyseenalaistettu. Iranin alueella oli ollut šiialaisia elementtejä jo ennen Isma'ilin valtakautta. Esimerkiksi Qom ja Mašhad olivat tärkeitä šiialaisten pyhiä paikkoja, mutta Iran oli ollut kuitenkin siihen asti pääasiassa sunnalainen ja šiialaisuuden keskus oli Etelä-Irakin kaupungeissa. Isma'il pyrki hyötymään turkkilaisheimojen šiialaisista suuntauksista etenemällä länteen, mutta vuonna 1514 hän kärsi tappion sunnalaisille osmaneille Čalderanin taistelussa Tabrizin luoteispuolella. Sodat osmaneja vastaan jatkuivat sittemmin vuosisatoja ja ne syvensivät šiialaisten ja sunnalaisten eripuraa. Chaldiranin taistelun jälkeen Isma'il alkoi surra ja juoda, jolloin hän alkoi myös menttää qizilbašien uskollisuuden. Isma'il kuoli Ardabilissa 24. toukokuuta 1524.


title: Isma'il I

text: Isma'ilin seuraaja Tahmasp I oli alaikäinen ja heikko hallitsija, jonka kaudella Persia menetti alueita osmaneille lännessä ja uzbekeille idässä. Hänen kuolemaansa seurasi sisällissota ja valtakunna yhdisti uudestaan vasta Abbas I. Valtakuntaa heikensi qizilbašien militanttius, sekä jako suufilaismielisiin ja šiialaiseen "ulamaan". Isma'ilin perustama safavidien dynastia kesti kuitenkin lopulta kaksi vuosisataa ja se hallitsi Persiaa aina vuoteen 1722 saakka.


title: Daniela Samulski

text: Daniela Samulski (31. toukokuuta 1984 Berliini – 22. toukokuuta 2018) oli saksalainen uimari, joka voitti kolme mitalia pitkän radan MM-kilpailussa 2009. Hän osallistui vuosien 2000 ja 2008 kesäolympialaisiin.


title: Daniela Samulski

text: Samulski kuoli syöpään.


title: Gabriel d’Arboussier

text: Gabriel d’Arboussier (14. tammikuuta 1908 Djenné – 21. joulukuuta 1976 Geneve) oli ranskalainen ja senegalilainen poliitikko. Hän oli keskeinen vaikuttaja Ranskan Afrikan siirtomaiden tiellä itsenäisyyteen.


title: Gabriel d’Arboussier

text: Gabriel d’Arboussier syntyi ranskalaisen siirtomaavirkailijan Henri d’Arboussierin perheeseen. Hänen äitinsä oli tukuloripäällikkö Umar Tallin jälkeläisiin kuulunut diawando. Gabriel kävi alakoulun Ouagadougoussa, suoritti keskikoulun Ranskan Sorèzessa ja valmistui juristiksi Pariisin yliopistosta. Vuonna 1941 hän suoritti tutkinnon Pariisin siirtomaakoulussa.


title: Gabriel d’Arboussier

text: D’Arboussier työskenteli siirtomaavirkailijana Ylä-Voltassa ja Ranskan Keski-Afrikassa. Vuonna 1945 hänet valittiin Gabonin ja Keski-Kongon edustajaksi Ranskan ensimmäiseen perustuslakia säätävään kokoukseen.


title: Gabriel d’Arboussier

text: Vuonna 1947 d’Arboussierista tuli Rassemblement démocratique africain -järjestön pääsihteeri. Samana vuonna hänet valittiin Norsunluurannikon edustajana Ranskan unionin yleiskokoukseen. Suhteita Ranskan kommunistiseen puolueeseen vaalinut d’Arboussier erotettiin RDA:sta vuonna 1952. Hänet otettiin takaisin puolueeseen vuonna 1957 ja valittiin sen koordinaatiokomitean sihteeriksi. Vuosina 1957–1958 hän toimi Ranskan Länsi-Afrikan suuren neuvoston varapuheenjohtajana ja puheenjohtajana.


title: Gabriel d’Arboussier

text: Ranskan Länsi-Afrikan hajottua vuonna 1958 d’Arboussier otti Senegalin kansalaisuuden. Hän liittyi Mouvement populaire sénégalais -puolueeseen ja tuli valituksi maan parlamenttiin. Vuosina 1959–1960 hän oli myös Malin liittovaltion parlamentin jäsen. Vuosina 1960–1962 d’Arboussier toimi Senegalin oikeusministerinä. Sen jälkeen hän oli maan suurlähettiläänä Ranskassa ja Länsi-Saksassa sekä työskenteli Unescon varajohtajana ja YK:n tutkimus- ja koulutusinstituutin johtajana.


title: Reunuskirves

text: Reunuskirves on sekä kuparista että pronssista kaksipuoliseen valumuottiin valamalla valmistettu ohutteräinen kirves, jota on käytetty todennäköisesti työkirveenä. Kupariset reunuskirveet on valmistettu yleensä sekä valamalla että takomalla niitä niiden eri valmistusvaiheissa. Pronssiset ainoastaa valettiin. Tällainen kirves oli myös Ötzillä käytössään juuri ennen kuolemaansa. Reunuskirves on ollut pronssikaudella Suomessa harvinaisuus, sillä vielä toistaiseksi ei ole löydetty kuin yksi reunuskirves . Se on kuitenkin ollut yleinen työkirves pronssikautisessa Länsi- ja Keski-Euroopassa, Anatoliassa ja Lähi-idässä.


title: Reunuskirves

text: Pronssikirves on reunuskirves, jos se on pääosin levymäiseksi muotoiltu, jos se vartetaan ja sitomalla kiristetään halkaistuun puuvarteen, ja jos sen kääntymistä estetään varren reunoja seuraavilla reunuksilla.


title: Reunuskirves

text: Kirveellä on esiintymisalueellaan erikielisiä vastineita: , , , ja .


title: Reunuskirves

text: Oscar Montelius selvitti pronssikirveiden kehitysvaiheet Skandinavian pronssikaudella jo 1800-luvun puolella. Ensimmäinen reunuskirveeseen johtanut työkirveen muoto oli laakakirves, joka oli kuin tasapaksua kupari- tai pronssilevyä, joka oli kirveen muotoinen. Laakakirveellä oli pitkä varsi, joka työnnettiin halkaistuun puuvarteen ja sidottiin narulla siihen kiinni. Ratkaisu ei ollut kovin hyvä, sillä tätä kokeiltaessa puun varsi halkeaa helposti ja iskettäessä terä kääntyy lopulta vinoon. Vinoon kääntymistä ehkäistiin valamalla varren sivuille korokkeet. Nyt puuvarsi sai reunuksien korokkeista tukea eikä terä enää iskettäessä kääntynyt vinoon. Voidaan ajatella, että reunuskirves oli aluksi vain eräs laakakirveen kehitysmuoto, joka myöhemmin se erityi omaksi kirvestyypiksi. Silloin sen reunukset saattoivat olla varsin korkeat. Ongelmaksi jäi vielä puuvarren halkeaminen. Sitä yritettiin ehkäistä valamalla varren puoliväliin olka, jolloin saatiin olkakirves. Olka otti vastaan iskun eikä antanut puuvarren liikkua eteenpäin. Kokeiltaessa tätä kirvestä, on senkin huomattu halkaisevan puuvarsia. Lopullinen ratkaisu varren halkeiluun oli putkikirves.


title: Reunuskirves

text: Reunuskirveen reunukset seuraavat litteän terän varren molempien puolien kumpaakin reunaa. Reunus voi olla matala tai korkea, mikä vaikuttaa terän varttamiseen. Laakateräisen kirveen rinnalla käytettiin reunuskirveitä, ja kun laakakirveet hävisivät, käytettiin reunuskirveen rinnalla myös olkakirveitä. Kaikkialla ja kokoajan oli käytössä kivikirveitä, joiden määrä ylitti metallikirveiden määrän aina.


title: Reunuskirves

text: Laakakirveitä, joissa oli mukana reunukset, tai siitä kehittyneitä korkeareunuksisia kirveitä, esiintyi varhain Välimeren itäosissa tai sen itäpuolella. Levantissa, Mesopotamiassa ja nykyisessä Iranissa käytettiin kuparisia reunuskirveitä 5.- tai 4. vuosituhannella, mutta tämä ajanjakso tunnetaan huonosti ja kirveen kehityskaari jää siltä ajalta tuntemattomaksi. Kirveet esiintyivät täällä kuparisena vielä 3200 eaa. Tutkimustilanteesta huolimatta näyttää kuitenkin siltä, että reunuskirveet olivat tulossa Anatoliaan 3800–3400 eaa., jolloin niitä esiintyi ainakin Anatolian itäosissa, ja 3. vuosituhannen jälkeen niitä esiintyi myös Länsi-Anatoliassa.


title: Reunuskirves

text: Nykyisissä Romaniassa ja Bulgariassa Tonavan alajuoksulla sekä Prutin ja Dnesterin varsilla, ja Karpaattien länsipuolella Unkarissa, Slovakiassa ja Tsekeissä, käytettiin kuparikirveitä piikirveiden rinnalla 4500–3800 eaa. Balkanin niemimaalla ja Mustameren länsirannoilla on löytynyt 3000–2500 eaa. ajoitettu kätkö, missä oli vielä ohuita kuparisia reunuskirveen teriä. Romanian ympäristön pronssikausi alkoi Ezeron kulttuurissa 2500–2200 eaa., jolloin kaikki valmistus siirtyi käyttämään pronssia.


title: Reunuskirves

text: Alpit ja niiden lähiympäristössä, kuten esimerkiksi Pohjois-Italiassa ja Koillis-Ranskassa, otettiin laakakirveet ja reunuskirveet kuparisena käyttöön kivikirveiden rinnalle 3500 eaa. alkaen. Kuparinen reunuskirves oli Ötzin käytössä neoliittisella kivikaudella noin 3300 eaa. ja pronssisena se oli yleisessä käytössä varhais- ja keskipronssikaudella eli noin 2200–2000 eaa. alkaen. Vuoteen 2500 eaa. mennessä kuparinen ja matalareunuksinen reunuskirves levisi Välimeren pohjoisrannoilla Pyreneille asti ja pohjoisessa Itämeren Pommernille asti. Ruotsin Malmöstä löydetyssä Pilen kätkössä oli 12 reunuskirvestä ja yksi laakakirves. Se on ajoitettu Skandinavian pronssikauden periodille I eli 1700–1500 eaa., jonka jälkeen tuonnin lisäksi sitä alettiin valmistamaan itsekin valamalla. Reunuskirves on ollut niin sanottu peruskirves, jota on käytetty arkipäivän töissä todennäköisesti 1000 eaa. asti.


title: Reunuskirves

text: Brittein saarilla metallikirveiden aika alkoi 2500–2200 eaa., jonka aikana kuparista valmistettujen kirveiden määrä kasvoi ja tuli hiljalleen kivikirveiden rinnalle niiden arkikäytössä. Pronssikirveet ilmaantuivat 2200 eaa. alkaen. Aluksi kirveet olivat laakakirveitä, mutta niihin alettiin valaa pienet reunukset, joten tätä tyyppiä voidaan kutsua matalareunuksiseksi laakakirveeksi. Ne Stuart Needham on luokitellut luokkiin 1–4, kun täysin kehittynyt reunuskirves (luokka 5) yleistyi 1800 eaa. alkaen. Niitä valmistettiin pitkään, vaikka noin 1700–1600 eaa. niiden rinnalle valmistettiin olkakirveitä muistattavia kirveitä (luokka 5B–5D). Täysin kehittyneet olkakirveet ilmaantuivat noin 1500 eaa. alkaen.


title: Tambotipuut

text: Tambotipuut ("Spirostachys") on tyräkkikasvien (Euphorbiaceae) heimoon kuuluva pieni kasvisuku. Sukuun kuuluu ainakin kaksi lajia. Sukuun on aikojen kuluessa kuvattu muitakin lajeja, mutta ne on sittemmin todettu samoiksi lajeiksi jonkin toisen lajin kanssa, ne on sijoitettu toisiin kasvisukuihin tai niiden taksonominen asema on toistaiseksi epäselvä.


title: Sulaiman I

text: Sulaiman I (s. 1648 – k. 29. heinäkuuta 1694, hallitsijanimeltään Safi II ja syntyjään Sam Mirza) Persian šaahi vuodesta 1666 vuoteen 1694 ja safavidien dynastian kahdeksas hallitsija. Sulaiman keskittyi lähinnä hovielämään ja jätti maan todellisen hallitsemisen virkamiehilleen.


title: Sulaiman I

text: Sulaiman eli alkujaan Sam Mirza syntyi vuoden 1648 alkupuolella. Hänen isänsä oli šaahi Abbas II ja äiti tšerkessiorja nimeltään Nekhat tai Nakeha. Safavidien hallitsijasuvun lapset oli tapana kasvattaa eristettyinä ullkomaailmasta haaremissa. Sulaimanin äidinkieli oli turkkilainen, eikä tiedetä miten hyvin hän osasi koskaan persiaa. Vastuu Sulaimanin kasvatuksesta olikin Aga Nazer-nimisellä mustalla eunukilla. Sulaimanin isä Abbas II kuoli syyskuussa 1666 ja ehdolla hänen seuraajakseen oli kaksi hänen poikaansa, Sulaiman ja hänen nuorempi veljensä Hamza Mirza. Seuraajaa valittaessa päädyttiin lopulta Sulaimaniin, joka kruunattiin hallitsijaksi hallitsijanimellä Safi II 1. lokakuuta 1666.


title: Sulaiman I

text: Stenka Razinin johtamien Donin kasakkojen hyökkäystä Mazandaraniin vuosina 1668–1669 lukuun ottamatta Sulaimanin valtakausi oli suhteellisen rauhallinen. Sulaiman ei kiinnostunut maansa hallitsemisesta, vaan jätti hallinnoliset tehtävät ppitkälti virkamiehilleen nauttien itse hovielämästä. Monista edeltäjistään poiketen hän ei esimerkiksi koskaan johtanut joukkojaan sotaretkellä. Hän joi runsaasti raitistuen vain ajoittain terveydentilansa tai ohimenevän uskonnollisen hurskauden takia. Joidenkin aikalaisten mukaan hän saattoi juopuneena syyllistyä julmuuksiin ja hänen sanotaan esimerkiksi sokeuttaneen veljensä. Sulaimanin valtakaudella poliittisesti suuntautuneen "ulaman" vaikutusvalta kasvoi. Vaikutusvaltaiseksi hahmoksi nousi etenkin johtaviin pappeihin kuulunut Muhammad Baqir Majlis, jonka tarkemmasta vaikutuksesta on sittemmin tosin kiistelty. Hänen syykseen on usein sanottu eri vähemmistöjen vastaista vainoamispolittiikkaa, josta kärsivät esimerkiksi hindukauppiaat, juutalaiset ja zarathustralaiset.


title: Sulaiman I

text: Sulaimanin valtakauteen kuului myös loisokkaiden moskeijoiden ja palatsien rakennustyöt, jotka saivat safavidihallinnon näyttämään ulospäin todellisuutta vahvemmalta. Rakennustyöt olivat kuitenkin myös merkki siitä, että valtion varoja suunnattiin yhä enemmän uskonnollisiin löahjoituksiin ja aikanaan suvaistsevana tyunnettu Persian älyllinen maailma muuttui kapeakatseisemmaksi. Sulaiman kuoli 29. heinäkuuta 1694. Tunnetun tarinan mukaan hänellä oli kuollinvuoteellaan vaikeuksia päättää seuraajastaan. Sulaiman kutsui koolle hovi- ja virkamiehensä sanoen: "Jos haluatte helppoutta, kohottakaa valtaistuimelle Husain Mirza. Jos toiveenne on maanne kunnia, kohottakaa valtaistuimelle Abbas Mirza". Tarinan todenperäisyyttä on vaikea arvioida, mutta valtaistuimelle nousi joka tapauksessa Sultan Husain, jota eunukit pitivät helpompana ohjailla. Sulaiman haudattiin Qomin kaupunkiin monien edeltäjiensä tapaan.


title: Ritarisaagat

text: Ritarisaagat (isl. "riddarasögur") ovat keskiajan islantilaista ja norjalaista saagakirjallisuutta. Termiä käytettiin jo keskiajalla. Sillä viitataan nykyään sekä käännettyihin että kotoperäisiin ritarisaagoihin. Käännetyillä ritarisaagoilla tarkoitetaan Norjan kuninkaan hovissa 1200-luvun alkupuolella tehtyjä proosamuotoisia käännöksiä eurooppalaisista ritariromansseista, eeppisistä sankarirunoelmista ja arturiaanisesta eli kuningas Arthurista ja tämän ritareista kertovasta kirjallisuudesta. Kotoperäisillä ritarisaagoilla viitataan niihin Islannissa 1200-luvun lopun jälkeen sepitettyihin fiktiivisiin saagoihin, jotka syntyivät käännettyjen ritarisaagojen esimerkin innoittamina ja sijoittuivat niiden tavoin eurooppalaisiin ja eksoottisiin hoviympäristöihin. Molemmista puhutaan yleisesti ritarisaagoina. Ritarisaagoja ei ole suomennettu.


title: Ritarisaagat

text:
Eurooppalaisia ritariromansseja ja arturiaanisia tekstejä alettiin kääntää kuningas Haakon IV Haakoninpojan toimeksiannosta 1200-luvun alkupuolen Norjassa. Suurin osa käännettyjen ritarisaagojen käsikirjoituksia on kuitenkin säilynyt vain Islannissa. Ensimmäinen Norjassa käännetty ritariromanssi oli Thomas de Bretagnen teos Tristan. Sen käännös tunnetaan nimellä "Tristrams saga ok Ísöndar". Myöhemmin kuninkaan hovissa käännettiin arturiaanisesta kirjallisuudesta myös Chrétien de Troyes’n teokset "Yvain" (isl. "Ívens saga"), "Erec et Enide" (isl. "Erex saga") ja "Perceval"/"Le Conte du Graal" (isl. "Parcevals saga" ja "Valvens Þáttr") sekä "Möttuls saga", joka pohjautuu ranskalaiseen runoelmaan "Le Lai du cort mantel"/"Le Mantel mautaillié". Arturiaanisen kirjallisuuden yhteydessä mainitaan yleensä myös laulukokoelma "Strengleikar", joka sisälsi muun muassa Marie de Francen (aktiivisena 1160–1215) arturiaaniseen perinteeseen kuuluvat runot "Chèvrefeuil" ja "Lanval". Näiden käännökset tunnetaan nimellä "Geitarlauf" ja "Januals ljóð".
Vanhin arturiaaniselle tarinaperinteelle pohjautuva käännös on kuitenkin islantilaisen benediktiinimunkin, Gunnlaugr Leifssonin teksti "Merlínússpá" (”Merlinin ennustus”, ei suom.). Se on Geoffrey Monmouthilaisen teoksen "Historia regum Britanniae" osan "Prophetiae Merlini" käännös. Geoffreyn koko teos käännettiin Islannissa todennäköisesti samaan aikaan kuin "Merlínússpá", tai hieman sen jälkeen, ja se tunnetaan nimellä "Breta sögur". Sisältämästään arturiaanisesta tarinaperinteestä huolimatta "Breta sögur" luetaan yleensä latinakielisten historiateosten pohjalta laadittuihin antiikkisaagoihin. Käännetyistä ritarisaagoista myös ranskalaiselle chanson de geste -runoelmalle pohjautuva "Elis saga ok Rósamundu" ja ranskalaisen ritariromanssin käännös "Flóres saga ok Blankiflúr" on yhdistetty kuningas Haakoniin. Niiden lisäksi ranskalaiseen tarinaperinteeseen pohjautuvia käännöksiä tehtiin frankkien kuninkaasta Kaarle Suuresta ja hänen miehistään kertovista sankarirunoelmista. Tälle tarinamateriaalille pohjautuvia saagoja olivat esimerkiksi "Karlamagnús saga" ja "Bevers saga". Ranskalaiselle tarinaperinteelle perustui myös "Partalopa saga", joka pohjautui 1100-luvulta peräisin olevalle eepokselle "Partenopeus de Blois".


title: Ritarisaagat

text: Käännetyihin ritarisaagoihin luetaan yleensä myös latinakielisiin alkuperäisteksteihin pohjautuva "Amícus saga ok Amilíus" sekä "Pamphilus saga". "Amícus saga ok Amilíus" pohjautuu Vincent Beauvais’laisen teoksessaan "Speculum historiale" kertomaan tarinaan. "Pamphilus saga" taas perustuu 1100-luvulta peräisin olevalle runoelmalle "Pamphilus de amore", joka oli keskiajalla hyvin suosittu muuallakin Euroopassa.


title: Ritarisaagat

text: Arturiaanista kirjallisuutta käännettiin jonkin verran myös Ruotsin kuninkaan hovissa 1300-luvun tietämillä. Käännökset toimeenpani Ruotsin kuninkaan puolison, Ingeborg Norjalaisen äiti, kuningatar Eufemia Rügeniläinen (k. 1312). Käännetyt teokset tunnetaan hänen nimensä mukaisesti yhteisnimellä "Eufemiavisor". Niihin kuuluu muinaisruotsinkielinen käännös arturiaanisesta runoelmasta "Yvain", ritariromanssista "Floire et Blanchefort" sekä saksalaisesta teoksesta "Herzog Ernst".


title: Ritarisaagat

text: Kotoperäisille ritarisaagoille on tyypillistä, että ne ovat Islannin ulkopuolelle sijoittuvia fiktiivisiä ritariseikkailuja, jotka eivät pohjaudu millekään eurooppalaiselle alkuperäistekstille mutta olivat ammentaneet vaikutteita ritariromansseista tai niiden käännöksistä. Niiden tapahtumapaikkana on usein hoviympäristö, mutta joskus tapahtumat sijoittuivat myös viikinkimiljööhön. Islantilaiset alkoivat kirjoittaa kotoperäisiä ritarisaagoja todennäköisesti jo 1200-luvun lopulla, ja niiden kirjoittaminen jatkui pitkään myös reformaation jälkeen. Kotoperäiset ritarisaagat nauttivat keskiajan Islannissa suurta suosiota. Ne eivät kuitenkaan ole yhtenäinen genre. Osa kotoperäisistä ritarisaagoista muistuttaa muinaissaagoja. Keskiajalla sekä muinaissaagoja että kotoperäisiä ritarisaagoja sisällytettiinkin usein samoihin kokoelmakäsikirjoituksiin. Keskiaikaista alkuperää olevia saagoja on tutkijasta riippuen määritelty olevan 27–38 kappaletta. Muita kotoperäisiä ritarisaagoja, joiden keskiaikaisuutta ei ole pystytty osoittamaan, on yli 100. Verrattuna käännettyihin ritarisaagoihin, joissa sankareiden käytös oli ritarillista, kotoperäiset ritarisaagat ovat avoimen naisvihamielisiä. Ne keskittyvät miespuolisten sankareidensa kunnian, omaisuuden ja vallan hankkimiseen. Niille on tyypillistä keskiaikaisessa romanssikirjallisuudessakin tunnettu morsiamen etsintä -teema. Tavoitellut morsiamet saattavat kuitenkin olla vastahakoisia ja nöyryyttää kosijoitaan (ns. neitsythallitsija-motiivi, eng. "maiden king"). Siinä missä muiden islantilaisten saagojen rakkaustarinat ovat yleensä traagisia, kotoperäisissä ritarisaagoissa on kuitenkin yleensä aina onnellinen loppu.


title: Cobra Kai

text: Cobra Kai on yhdysvaltalainen draamakomediasarja, joka perustuu Robert Mark Kamenin luomaan "The Karate Kid" elokuvasarjaan. "Cobra Kain" loivat Josh Healdin, Jon Hurwitzin, sekä Hayden Schlossbergin ja sen päärooleissa esiintyvät Ralph Macchio ja William Zabka. Sarjan tapahtumat sijoittuvat yli 30-vuotta ensimmäisen elokuvan jälkeen.


title: Cobra Kai

text: Sen ensimmäinen kausi julkaistiin Yhdysvalloissa YouTube Red palvelussa toukokuussa 2018.


title: Cobra Kai

text: Madison Gate Records julkaisi virallisen soundtrackin 4. toukokuuta 2018 digitaalisessa muodossa. La-La Land Records julkaisee albumin levymuodossa kesäkuussa 2018.


title: Cobra Kai

text: Alkoholisoitunut ja perheestään eronnut Johnny Lawrence etsii uutta alkua itselleen perustamalla aikoja sitten kertaalleen jo lopetetun karate dojon ""Cobra Kai"". Tämä ei jää vanhalta veriviholliselta Daniel LaRussolta huomaamatta ja heidän keskinäinen kilpailu paremmuudesta alkaa uudestaa, yli 30 vuotta ensimmäisen kohtaamisen jälkeen.


title: Cobra Kai

text: Elokuussa 2017 ilmoitettiin YouTuben tilanneen 10-osaisen ensimmäisen kauden Cobra Kai sarjalle. Samalla vahvistettiin William Zabkan ja Ralph Macchion palaavan elokuvista tuttuihin hahmoihin. Saman vuoden lokakuussa sarjaan kiinnitetiin myös näyttelijät Xolo Maridueña, Mary Mouser, Tanner Buchanan ja Courtney Henggeler.


title: Cobra Kai

text: 10. toukokuuta 2018 YouTube Red vahvisti tilanneensa 10-osaisen toisen tuotantokauden.


title: Pensseliheinä

text: Pensseliheinä ("Dasypyrum villosum") on pensseliheinien ("Dasypyrum") sukuun kuuluva kasvilaji. Pensseliheinä on kotoisin Välimeren sekä Kaukasuksen alueilta, ja se on toinen pensseliheinien sukuun kuuluvista lajeista.


title: Pensseliheinä

text: Pensseliheinä on tanakka, erilaisilla kuivilla paikoilla kasvava heinälaji. Sen tähkylöihin voi kehittyä väriltään keltaisesta ruskeaan vaihtelevia jyviä ja samassa tähkylässä voi olla keskenään erivärisiä jyviä.


title: Pensseliheinä

text: Pensseliheinä oli aiemmin yleinen vehnäpelloilla, mutta nykyisin se esiintyy lähinnä vain ihmisvaikutteisilla joutomailla, kuten tienpientareilla ja kalkkikaivosten jättömailla. Pensseliheinää tavataan vähäisissä määrin myös merenrannoilla sekä havumetsien ja kesantopeltojen laidoilla. Pensseliheinä kasvaa yleensä alle 1000 metrin korkeudella merenpinnasta.


title: Pensseliheinä

text: Pensseliheinää on käytetty yleisesti vehnän ominaisuuksien parantamiseen siirtämällä geenejä pensseliheinästä vehnään. Pensseliheinällä on hyvä vastustuskyky tiettyjä sienitauteja vastaan sekä kuivuuden ja suolaisuuden sietoa edistäviä geenejä.


title: Valkeakoski-opisto

text:
Valkeakoski-opisto on Valkeakosken kaupungin omistama ja Opetushallituksen valvoma oppilaitos, joka järjestää kansalaisopistotoimintaa, tilauskoulutusta ja lasten ja nuorten taiteen perusopetusta Akaassa, Kangasalla, Pälkäneellä, Urjalassa ja Valkeakoskella. Opetuksen painotukset määräytyvät paikallisesti. Valkeakoski-opistossa ei suoriteta tutkintoa, vaan opiskelu perustuu elinikäisen opiskelun periaatteeseen ja omaan haluun oppia ja kehittyä.
Valkeakoski-opiston tilauskoulutus Tiedonjyvä tuottaa koulutus- ja kehittämispalveluja yrityksille, yhteisöille ja kuntien henkilöstölle.


title: Valkeakoski-opisto

text:
Opisto on palkittu niin paikallisesti kuin valtakunnallisesti laadukkaasta työstä: vuonna 2000 Valkeakoski-opisto voitti Valkeakosken kaupungin ensimmäisen laatupalkinnon. Vuonna 2007 opisto osallistui menestyksellisesti Opetushallituksen järjestämään Kansalaisopistojen Laatupalkintokilpailuun.
Valkeakoski-opistolle on myönnetty ensimmäisenä vapaan sivistystyön oppilaitoksena Suomessa kestävän kehityksen sertifikaatti keväällä 2014 ja opisto on uudelleenauditoitu 2017.
Valkeakoski-opistolla on pitkä historia. Alkuvaiheesta vuodesta 1924 on tultu tähän päivään monien muutosten kautta. Opisto on kaikkina aikoina ollut aktiivinen ja kehittänyt toimintaansa kuntalaisten parhaaksi.


title: Simon Johannis Carelius

text: Simon Johannis (Jönsinpoika) Carelius (k. 1610) oli suomalainen pappi. Hän oli kotoisin Viipurin tienoilta, ja hänellä oli veljiä, jotka myös olivat pappeja. Hän opiskeli Rostockin yliopistossa teologiaa.


title: Simon Johannis Carelius

text: Rostockissa ollessaan Carelius suomensi Lutherin Vähä katekismuksen ja julkaisi sen ja virsikirjan nimellä "Yxi Vähä Suomenkielinen Wirsikiria". Kokonaisuus painettiin Rostockissa 1607. Suomennos on ensimmäinen Lutherin katkismuksen suomennos ja löytyi Dresdenin valtionkirjaston kokoelmista vuonna 2015 tutkija Suvi-Päivi Kosken työn yhteydessä.


title: Simon Johannis Carelius

text: Careliuksen vanhemmat olivat Johannes Matthiae ja Karin Teit. Simon kirjattiin 1605 Rostockin yliopistoon nimellä Simon Johannis Carelius (Karjalainen). Hän puolusti Rostockissa yksityisessä kollegiossa kahta teologista väitöskirjaa vuosina 1605 ja 1607. Hän kannatti uskonnollisissa kiistoissa Kaarle-herttuaa. Hänet nimitettiin vuonna 1607 Viipurin kouluun perustettuun teologian lehtorin virkaan, mutta hän kuoli kuitenkin jo vuonna 1610.


title: Antimonipentakloridi

text: Antimonipentakloridi eli antimoni(V)kloridi (SbCl) on antimonin ja kloorin muodostama epäorgaaninen yhdiste. Yhdistettä voidaan käyttää kloorausreagenssina orgaanisen ja epäorgaanisen kemian synteeseissä.


title: Antimonipentakloridi

text: Antimonipentakloridi on puhtaana huoneenlämpötilassa väritöntä nestettä. Yhdisteessä on usein liuenneena klooria, joka aiheuttaa keltaisen värin. Antimonipentakloridi reagoi veden kanssa, jolloin muodostuu vetyklorideja ja antimonin hydratoituneita oksideja, joita kutsutaan antimonihapoksi. Aine liukenee kloroformiin ja tetrakloorimetaaniin. Kuumennetaessa yhdistettä 140 °C:n lämpötilaan se hajoaa antimonitrikloridiksi ja klooriksi. Antimonipentakloridi on vahva Lewis-happo ja muodostaa komplekseja Lewis-emästen kanssa. esimerkiksi kloridi-ionien kanssa muodostuu heksakloroantimonaatti-ioni ([SbCl]).


title: Antimonipentakloridi

text: Antimonipentakloridia valmistetaan sulan antimonitrikloridin ja kloorin välisellä reaktiolla. Tuote puhdistetaan tislaamalla alennetussa paineessa. Myös antimonin tai antimonin oksidien ja sulfidien kloorausta voidaan käyttää.


title: Antimonipentakloridi

text: Antimonipentakloridi reagoi monien epäorgaanisten ja orgaanisten yhdisteiden kanssa klooraten ne. Tärkein yhdisteen käyttökohde onkin klooraavana reagenssina kemiallisissa synteeseissä. Yhdistettä käytetään myös katalyyttinä Friedel–Crafts-reaktioissa, isomeroinneissa ja polymerointireaktioissa.


title: Tauno Palon muistomerkki

text: Tauno Palon muistomerkki on Helsingin Kalliossa sijaitseva, kuvanveistäjä Kain Tapperin toteuttama muistomerkki näyttelijä Tauno Palolle. Moniosainen muistomerkki ja siihen liittyvä ympäristötaideteos sijaitsevat Tauno Palon puistossa Helsinginkadun varrella, ja ne ovat valmistuneet vuonna 1993.


title: Tauno Palon muistomerkki

text: Muistomerkki muodostuu useasta osasta, jotka on sijoiteltu hajalleen puistoon. Minimalistinen päämuistomerkki käsittää kaksi päällekkäin aseteltua lähes kuutioimaista punagraniittilohkaretta, joista ylempi on asetettu diagonaalisesti alempaan nähden. Lohkareiden hiottuun pintaan on jätetty yksittäisiä, tiilenpäitä muistuttavia ruutumaisia kohoumia ja upotuksia. Graniittimuodostelman korkeus on yhteensä kolme metriä. Lähellä kadun vartta on erilliseen jalustaan kiinnitetty Palon pronssinen muotokuvareliefi. Lisäksi teokseen kuuluvat puiston vesiallas, siihen virtaava puro ja ruusuistutukset. Kuvanveistäjä Tapperin mukaan ”graniitti muistuttaa Palon järkälemäisyydestä ja ruusuistutukset sekä kalliolta soliseva vesi taiteilijan herkkyydestä”. Tapper on suunnitellut myös puistoa kadun puolelta reunustavan, matalista kivipaasista muodostuvan muurin, kävelypolut ja Alppikadun puoleiselta kalliolta laskeutuvat portaat.


title: Tauno Palon muistomerkki

text: Aloitteen Tauno Palon muistomerkistä teki Kallio-Seura 1980-luvun lopussa ja se rahoitettiin keräyksellä. Helsingin kaupunki kunnosti Helsinginkadun varrella sijainneen rakentamattoman tontin puistoksi, joka suunniteltiin yhteistyössä kuvanveistäjä Tapperin kanssa. Palo oli asunut lapsena muutaman vuoden samassa korttelissa sijaitsevassa Paasilan talossa. Tapper halusi alun perin toteuttaa muistomerkin puupalkeista, mutta valitsi lopulta materiaaliksi ulkoilmassa paremmin kestävän graniitin. Muistomerkki paljastettiin 26. elokuuta 1993. Tilaisuuteen osallistui tasavallan presidentin puoliso Tellervo Koivisto. Puisto nimettiin virallisesti Tauno Palon puistoksi vuonna 1997, mutta jo pian paljastustilaisuuden jälkeen sitä nimeä käytettiin.


title: Muhammad Šaibani

text: Muhammad Šaibani oli etenkin 1500-luvun alussa vaikuttanut šaibanidihallitsija, joka valloitti häntä tukevien uzbekkien kanssa timuridien ja tšagataiden hallitsemia alueita Keski-Aasiassa. Vuonna 1510 hän sai surmansa Persian safavidihallitsijaa Isma'il I:tä vastaan käydyssä taistelussa Mervin ulkopuolella.